title: Εκτελεστικός κανονισμός (ΕΕ) αριθ. 960/2012 της Επιτροπής, της 18ης Οκτωβρίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               19.10.2012

               EL

               Επίσημη Εφημερίδα της Ευρωπαϊκής Ένωσης

               L 288/2

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 960/2012 ΤΗΣ ΕΠΙΤΡΟΠΉΣ
   της 18ης Οκτωβρίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Οκτωβρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MA

                  67,8

                  MK

                  35,9

                  ZZ

                  51,9

                  0707 00 05

                  MK

                  38,5

                  TR

                  116,3

                  ZZ

                  77,4

                  0709 93 10

                  TR

                  116,7

                  ZZ

                  116,7

                  0805 50 10

                  AR

                  81,6

                  CL

                  108,8

                  TR

                  85,5

                  ZA

                  84,5

                  ZZ

                  90,1

                  0806 10 10

                  BR

                  269,0

                  MK

                  59,9

                  TR

                  147,1

                  ZZ

                  158,7

                  0808 10 80

                  AR

                  216,2

                  MK

                  29,8

                  NZ

                  127,3

                  US

                  143,5

                  ZA

                  93,4

                  ZZ

                  122,0

                  0808 30 90

                  CN

                  92,8

                  TR

                  115,3

                  ZZ

                  104,1

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1251/2009 του Συμβουλίου, της 18ης Δεκεμβρίου 2009 , για την τροποποίηση του κανονισμού (ΕΚ) αριθ. 1911/2006 για την επιβολή οριστικού δασμού αντιντάμπινγκ στις εισαγωγές διαλυμάτων ουρίας και νιτρικού αμμωνίου, καταγωγής, μεταξύ άλλων, Ρωσίας

text:
               19.12.2009

               EL

               Επίσημη Εφημερίδα της Ευρωπαϊκής Ένωσης

               L 338/5

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1251/2009 ΤΟΥ ΣΥΜΒΟΥΛΊΟΥ

   της 18ης Δεκεμβρίου 2009
   για την τροποποίηση του κανονισμού (ΕΚ) αριθ. 1911/2006 για την επιβολή οριστικού δασμού αντιντάμπινγκ στις εισαγωγές διαλυμάτων ουρίας και νιτρικού αμμωνίου, καταγωγής, μεταξύ άλλων, Ρωσίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της ΕυρωπαϊκήςΕνωσης,
   τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) (ο «βασικός κανονισμός»), και ιδίως το άρθρο 9 παράγραφος 4 και το άρθρο 11 παράγραφος 4,
   την πρόταση που υπέβαλε η Επιτροπή κατόπιν διαβουλεύσεως με τη συμβουλευτική επιτροπή,
   Εκτιμώντας τα ακόλουθα:
   Α.   ΠΡΟΗΓΟΥΜΕΝΗ ΔΙΑΔΙΚΑΣΙΑ

               (1)

               Με τον κανονισμό (ΕΚ) αριθ. 1995/2000 (2), το Συμβούλιο επέβαλε οριστικό δασμό αντιντάμπινγκ στις εισαγωγές διαλυμάτων ουρίας και νιτρικού αμμωνίου («UAN») καταγωγής, μεταξύ άλλων, Ρωσίας. Ο εν λόγω κανονισμός θα αναφέρεται εφεξής ως ο «αρχικός κανονισμός» και η έρευνα που οδήγησε στα μέτρα που επιβλήθηκαν από τον αρχικό κανονισμό θα αναφέρεται εφεξής ως «αρχική έρευνα».

               (2)

               Κατόπιν αναθεώρησης λόγω λήξης που άρχισε τον Σεπτέμβριο του 2005 («αναθεώρηση λόγω λήξης»), το Συμβούλιο, με τον κανονισμό (ΕΚ) αριθ. 1911/2006 (3), ανανέωσε για πέντε έτη αυτά τα μέτρα στο ισχύον επίπεδό τους. Τα μέτρα συνίστανται σε συγκεκριμένους δασμούς.

         Β.   ΠΑΡΟΥΣΑ ΔΙΑΔΙΚΑΣΙΑ

   1.   ΑΙΤΗΜΑ ΓΙΑ ΕΠΑΝΕΞΕΤΑΣΗ

               (3)

               Αίτημα για επανεξέταση νέου εξαγωγέα (η « παρούσα επανεξέταση») σύμφωνα με το άρθρο 11 παράγραφος 4 του βασικού κανονισμού, υποβλήθηκε από την Joint Stock Company Acron («αιτών»), παραγωγό εξαγωγέα στη Ρωσία. Το αίτημα ήταν περιορισμένο στην άσκηση πρακτικής ντάμπινγκ από τον αιτούντα.

               (4)

               Ο αιτών ισχυρίστηκε ότι δεν εξήγε UAN στην Ένωση κατά την περίοδο της έρευνας επί της οποίας είχαν βασισθεί τα μέτρα αντιντάμπινγκ, δηλαδή την περίοδο από 1ης Ιουνίου 1998 μέχρι τις 31 Μαΐου 1999 (η «αρχική περίοδος έρευνας») και ότι δεν σχετίζεται με ουδένα από τους παραγωγούς εξαγωγείς UAN που υπόκεινται στα προαναφερθέντα μέτρα αντιντάμπινγκ. Ο αιτών ισχυρίστηκε περαιτέρω ότι άρχισε να εξάγει UAN στην Ένωση μετά το τέλος της αρχικής περιόδου έρευνας.

         2.   ΕΝΑΡΞΗ ΜΙΑΣ ΕΠΑΝΕΞΕΤΑΣΗΣ «ΝΕΟΥ ΕΞΑΓΩΓΕΑ»

               (5)

               Η Επιτροπή εξέτασε τα εκ πρώτης όψεως στοιχεία που υποβλήθηκαν από τον αιτούντα και τα θεώρησε επαρκή ως αιτιολόγηση της έναρξης επανεξέτασης σύμφωνα με το άρθρο 11 παράγραφος 4 του βασικού κανονισμού. Κατόπιν διαβουλεύσεως με τη συμβουλευτική επιτροπή και αφού δόθηκε η ευκαιρία στον ενδιαφερόμενο βιομηχανικό κλάδο της Ένωσης να διατυπώσει τα σχόλια του, η Επιτροπή ξεκίνησε με τον κανονισμό (ΕΚ) αριθ. 241/2009 (4), επανεξέταση του κανονισμού (ΕΚ) αριθ. το 1911/2006 («ισχύοντα μέτρα») όσον αφορά τον αιτούντα.

               (6)

               Σύμφωνα με το άρθρο 2 του κανονισμού (ΕΚ) αριθ. 241/2009, ο δασμός αντιντάμπινγκ των 20,11 EUR/τόνο που επιβλήθηκε από τον κανονισμό (ΕΚ) αριθ. 1911/2006 στις εισαγωγές UAN που παρήχθησαν και πωλήθηκαν για εξαγωγή στην Ένωση από τον αιτούντα ακυρώθηκε. Ταυτόχρονα, σύμφωνα με το άρθρο 14 παράγραφος 5 του βασικού κανονισμού, οι τελωνειακές αρχές οδηγήθηκαν να λάβουν τα ενδεικνυόμενα μέτρα για να καταχωρίσουν αυτές τις εισαγωγές.

         3.   ΤΟ ΥΠΟΨΗ ΠΡΟΪΟΝ

               (7)

               Το προϊόν που αφορά η παρούσα επανεξέταση είναι το ίδιο με εκείνο στην αρχική έρευνα, ήτοι διάλυμα ουρίας και νιτρικού αμμωνίου, ένα υγρό λίπασμα που χρησιμοποιείται συνήθως στη γεωργία, καταγωγής Ρωσίας (το «υπόψη προϊόν»). Αυτό συνίσταται σε μείγμα ουρίας, νιτρικού αμμωνίου και ύδατος. Το υπόψη προϊόν υπάγεται τη στιγμή αυτή στον κωδικό ΣΟ 3102 80 00.

         4.   ΕΝΔΙΑΦΕΡΟΜΕΝΑ ΜΕΡΗ

               (8)

               Η Επιτροπή ενημέρωσε επίσημα τον αιτούντα, τους αντιπροσώπους της χώρας εξαγωγής και την ένωση παραγωγών της Ένωσης για την έναρξη της επανεξέτασης. Στα ενδιαφερόμενα μέρη δόθηκε η ευκαιρία να γνωστοποιήσουν τις απόψεις τους εγγράφως και να ζητήσουν ακρόαση εντός του χρονικού ορίου που είχε ορισθεί στην ανακοίνωση περί έναρξης της διαδικασίας. Σε όλα τα ενδιαφερόμενα μέρη, που το ζήτησαν και απέδειξαν ότι υπήρχαν ιδιαίτεροι λόγοι για τους οποίους θα έπρεπε να ακουστούν, χορηγήθηκε ακρόαση.

               (9)

               Η Επιτροπή απέστειλε ερωτηματολόγια στον αιτούντα και τις συνδεόμενες με αυτόν εταιρείες και έλαβε απαντήσεις εντός των προθεσμιών που είχαν τεθεί για τον συγκεκριμένο σκοπό. Η Επιτροπή αναζήτησε και επαλήθευσε όλες τις πληροφορίες που κρίθηκαν απαραίτητες για τον προσδιορισμό της πρακτικής ντάμπινγκ. Η Επιτροπή πραγματοποίησε επιτόπιους ελέγχους στις εγκαταστάσεις του υποψηφίου και της συνδεδεμένης με αυτόν εταιρείας:

                           —

                           JSC Acron, Novgorod, Ρωσία,

                           —

                           Agronova International Inc., Hallandale, ΗΠΑ («Agronova»).

         5.   ΠΕΡΙΟΔΟΣ ΕΡΕΥΝΑΣ ΕΠΑΝΕΞΕΤΑΣΗΣ

               (10)

               Η περίοδος έρευνας επανεξέτασης «νέου εξαγωγέα» κάλυψε την περίοδο από την 1η Ιανουαρίου 2008 έως τις 31 Δεκεμβρίου 2008 («ΠΕΕ»).

         Γ.   ΑΠΟΤΕΛΕΣΜΑΤΑ ΤΗΣ ΕΡΕΥΝΑΣ

   1.   ΠΡΟΣΟΝΤΑ «ΝΕΟΥ ΕΞΑΓΩΓΕΑ»

               (11)

               Η έρευνα επιβεβαίωσε ότι ο αιτών δεν είχε εξαγάγει το εν λόγω προϊόν κατά τη διάρκεια της αρχικής περιόδου έρευνας και ότι είχε αρχίσει την εξαγωγή στην Ένωση μετά από αυτήν την περίοδο.

               (12)

               Επιπλέον, ο αιτών ήταν σε θέση να καταδείξει ότι δεν σχετιζόταν με ουδένα από τους εξαγωγείς ή παραγωγούς στη Ρωσία που υπόκεινται στα μέτρα αντιντάμπινγκ που ισχύουν για τις εισαγωγές του υπόψη προϊόντος, καταγωγής Ρωσίας.

               (13)

               Σε αυτό το πλαίσιο, επιβεβαιώνεται ότι ο αιτών θα πρέπει να θεωρηθεί «νέος εξαγωγέας» σύμφωνα με το άρθρο 11 παράγραφος 4 του βασικού κανονισμού.

         2.   ΝΤΑΜΠΙΝΓΚ

   2.1.   ΠΡΟΣΔΙΟΡΙΣΜΟΣ ΤΗΣ ΚΑΝΟΝΙΚΗΣ ΑΞΙΑΣ

               (14)

               Ο αιτών δεν είχε εγχώριες πωλήσεις στη Ρωσία του εν λόγω προϊόντος. Οσάκις οι εγχώριες τιμές δεν μπορούν να χρησιμοποιηθούν προκειμένου να καθορισθεί η κανονική αξία, θα πρέπει να εφαρμοσθεί μια άλλη μέθοδος. Σύμφωνα με το άρθρο 2 παράγραφος 3 του βασικού κανονισμού, η Επιτροπή υπολόγισε αντ’ αυτής μια κατασκευασμένη κανονική αξία, ως εξής.

               (15)

               Η κανονική αξία κατασκευάσθηκε βάσει του κόστους παραγωγής που βάρυνε τον αιτούντα συν ένα λογικό ποσό για τις δαπάνες διάθεσης προς πώληση, τα γενικά και διοικητικά έξοδα (το «κόστος SG&A») και για τα κέρδη, σύμφωνα με το άρθρο 2 παράγραφοι 3 και 6 του βασικού κανονισμού.

         2.1.1.
         Προσαρμογή του κόστους φυσικού αερίου στην εγχώρια ρωσική αγορά

               (16)

               Όσον αφορά το κόστος μεταποίησης, θα πρέπει να σημειωθεί ότι το κόστος φυσικού αερίου αντιπροσωπεύει σημαντικό ποσοστό του κόστους μεταποίησης και σημαντικό ποσοστό του συνολικού κόστους παραγωγής. Σύμφωνα με το άρθρο 2 παράγραφος 5 του βασικού κανονισμού, εξετάσθηκε εάν οι δαπάνες που συνδέονται με την παραγωγή και τις πωλήσεις του υπόψη προϊόντος απεικονίστηκαν εύλογα στα αρχεία του αιτούντος.

               (17)

               Διαπιστώθηκε ότι η όντως καταβληθείσα από τον αιτούντα εγχώρια τιμή φυσικού αερίου ήταν ασυνήθιστα χαμηλή. Υπολογίζεται ότι ανερχόταν σε ποσό μεταξύ του ενός τετάρτου και του ενός πέμπτου της τιμής εξαγωγής του φυσικού αερίου από τη Ρωσία. Εν προκειμένω, όλα τα διαθέσιμα στοιχεία δείχνουν ότι οι εγχώριες τιμές του φυσικού αερίου στη Ρωσία ήταν ρυθμισμένες τιμές, οι οποίες είναι κατά πολύ χαμηλότερες από τις τιμές της αγοράς που καταβάλλονται για το φυσικό αέριο στις ελεύθερα διαμορφούμενες αγορές. Εφόσον το κόστος του αερίου δεν αντανακλά το ευλόγως στα αρχεία του αιτούντος, έπρεπε να διορθωθεί ανάλογα. Ελλείψει δε οιωνδήποτε μη στρεβλωμένων τιμών αερίου που να αφορούν τη ρωσική εγχώρια αγορά και, όπως προβλέπεται στο άρθρο 2 παράγραφος 5 του βασικού κανονισμού, οι δαπάνες φυσικού αερίου έπρεπε να καθορισθούν πάνω «σε κάθε άλλη εύλογη βάση, συμπεριλαμβανομένων στοιχείων από άλλες αντιπροσωπευτικές αγορές».

               (18)

               Η διορθωμένη τιμή βασίστηκε στο μέσο όρο της τιμής του ρωσικού φυσικού αερίου όταν πωλείται για εξαγωγή στα γερμανοτσεχικά σύνορα (Waidhaus), εκτός εξόδων μεταφοράς και διορθωμένη ώστε να αντανακλά το τοπικό κόστος διανομής. Το Waidhaus, που αποτελεί το κύριο κέντρο διέλευσης για τις ρωσικές πωλήσεις αερίου στην ΕΕ, που είναι και η μεγαλύτερη αγορά για το ρωσικό φυσικό αέριο και έχει τιμές που απεικονίζουν εύλογα το κόστος, μπορεί να θεωρηθεί ως αντιπροσωπευτική αγορά κατά την έννοια του άρθρου 2 παράγραφος 5 του βασικού κανονισμού.

               (19)

               Μετά τη γνωστοποίηση, ο αιτών υπέβαλε διάφορες ενστάσεις που συνδέονται, αφενός, με τη νομική βάση της πραγματοποιηθείσας διόρθωσης της τιμής του αερίου και, αφετέρου, με τις μεθοδολογίες που εφαρμόσθηκαν για τη διόρθωση της τιμής.

         2.1.1.1.   Νομική βάση της διόρθωσης τιμής αερίου

               (20)

               Ο αιτών ισχυρίσθηκε ότι κάθε διόρθωση της τιμής του αερίου που καταβλήθηκε στη ρωσική εγχώρια αγορά θα ήταν αβάσιμη, δεδομένου ότι τα λογιστικά του αρχεία αντανακλούν πλήρως τις δαπάνες που συνδέονται με την παραγωγή του υπόψη προϊόντος στη Ρωσία. Ο αιτών υποστήριξε περαιτέρω ότι σύμφωνα με το άρθρο 1 του βασικού κανονισμού, η κανονική αξία θα πρέπει πάντα να καθορίζεται λαμβάνοντας υπόψη την εξάγουσα χώρα και ότι, κατά συνέπεια, ήταν αντίθετο προς το εν λόγω άρθρο το να βασιστούν τα αποτελέσματα σε πληροφορίες προερχόμενες από παραγωγούς τρίτων χωρών.

               (21)

               Όσον αφορά τον ισχυρισμό του αιτούντος σχετικά με την υποτιθέμενη παραβίαση του άρθρου 1 του βασικού κανονισμού θα πρέπει να σημειωθεί ότι το άρθρο 1 απλώς περιγράφει τη γενική έννοια του ντάμπινγκ, ενώ οι αναλυτικοί κανόνες για τη διαπίστωση του ντάμπινγκ παρατίθενται στο άρθρο 2 του βασικού κανονισμού. Το άρθρο 2 παράγραφος 5 προβλέπει τη δυνατότητα χρήσης της στοιχείων από άλλες αντιπροσωπευτικές αγορές, συμπεριλαμβανομένης τρίτης χώρας, αν οι δαπάνες που συνδέονται με την παραγωγή και την πώληση του υπό διερεύνηση προϊόντος δεν αντανακλώνται ευλόγως στα αρχεία του ενδιαφερομένου. Ο ισχυρισμός του αιτούντος ως προς το θέμα αυτό θα έπρεπε κατά συνέπεια να απορριφθεί.

               (22)

               Ο αιτών επικαλέσθηκε επίσης την ύπαρξη φυσικών ανταγωνιστικών πλεονεκτημάτων στη Ρωσία, όπως η ευρεία διαθεσιμότητα φυσικού αερίου και οι ευνοϊκοί όροι προμήθειάς του, οι οποίοι θα μπορούσαν να εξηγήσουν τη διαφορά τιμής μεταξύ του φυσικού αερίου που πωλείται εγχωρίως και εκείνου που εξάγεται. Ο αιτών ισχυρίσθηκε επίσης ότι οι τιμές αερίου στη ρωσική εγχώρια αγορά καλύπτουν το κόστος.

               (23)

               Αναφορικά με την ύπαρξη φυσικών πλεονεκτημάτων, ο αιτών δεν αναφέρθηκε στο γεγονός ότι οι εγχώριες τιμές για το φυσικό αέριο είναι ρυθμισμένες στη Ρωσία και κατά συνέπεια δεν θα μπορούσαν να θεωρηθούν ότι αντανακλούν ευλόγως μια τιμή που κανονικά καταβάλλεται σε μη στρεβλωμένες αγορές. Ο αιτών επίσης δεν υπέβαλε οιαδήποτε στοιχεία υποστήριξης των ισχυρισμών αυτών. Περαιτέρω, όσον αφορά τις δαπάνες, ακόμη και αν οι καταβληθείσες από τον αιτούντα τιμές φυσικού αερίου κάλυπταν το μοναδιαίο κόστος παραγωγής και πώλησης του αερίου από τον προμηθευτή του, το επιχείρημα αυτό είναι αβάσιμο δεδομένου ότι οι τιμές του αερίου στην αγορά δεν συνδέονται κατ’ ανάγκην με το κόστος παραγωγής και πώλησης του. Ως εκ τούτου, οι ισχυρισμοί αυτοί έπρεπε να απορριφθούν.

               (24)

               Ο αιτών ισχυρίσθηκε περαιτέρω ότι μια έρευνα σύμφωνα με το βασικό κανονισμό δεν θα πρέπει να καλύπτει την περίπτωση επιδότησης των ανάντη προϊόντων. Σημειώνεται ότι το άρθρο 2 παράγραφος 5 του βασικού κανονισμού αποσκοπεί στον προσδιορισμό του κατά πόσον οι δαπάνες που συνδέονται με την παραγωγή και πώληση του παρόμοιου προϊόντος αντικατοπτρίζονται ευλόγως στα αρχεία του ενδιαφερομένου. Διαπιστώθηκε ότι αυτό δεν ίσχυε για τους λόγους που αναφέρθηκαν παραπάνω στην αιτιολογική σκέψη (17). Αυτό είναι κάτι διαφορετικό από τον προσδιορισμό της ύπαρξης επιδοτήσεων, πράγμα που δεν αφορούσε η παρούσα έρευνα. Ως εκ τούτου, το επιχείρημα του αιτούντος έπρεπε να απορριφθεί.

               (25)

               Στο πλαίσιο αυτό, ο αιτών ισχυρίσθηκε επίσης ότι, ακόμη και εάν υφίστανται ιδιαίτερες καταστάσεις στην αγορά κατά την έννοια του άρθρου 2 παράγραφος 3 του βασικού κανονισμού, αυτές θα έπρεπε να αναφέρονται μόνο στην αγορά του υπόψη προϊόντος, ήτοι τα UAN που δεν μπορούν να επεκταθούν στις συνθήκες αγοράς του ανάντη προϊόντος. Εντούτοις, όπως προκύπτει από την αιτιολογική σκέψη (24), η διόρθωση λόγω των τιμών φυσικού αερίου εκτελέστηκε με βάση το άρθρο 2 παράγραφος 5 του βασικού κανονισμού, ο οποίος όπως αναφέρθηκε στην αιτιολογική σκέψη (21), επιτρέπει ρητώς στα θεσμικά όργανα να κάνουν χρήση του κόστους παραγωγής που προέρχεται από άλλες αντιπροσωπευτικές αγορές. Ως εκ τούτου, το επιχείρημα του αιτούντος έπρεπε να απορριφθεί.

               (26)

               Τέλος, ο αιτών ισχυρίσθηκε ότι το άρθρο 2 παράγραφος 5 του βασικού κανονισμού περιορίζεται στην εξέταση της συμμόρφωσης των αρχείων της επιχείρησης με τα γενικά αποδεκτά λογιστικά πρότυπα της υπόψη τρίτης χώρας και δεν απαιτεί την ευθυγράμμιση των δαπανών με εκείνες των μη ρυθμισμένων αγορών.

               (27)

               Θα πρέπει να σημειωθεί ότι, σύμφωνα με το άρθρο 2 παράγραφος 5 του βασικού κανονισμού, θα πρέπει να πληρούνται δύο απαιτήσεις ώστε οι δαπάνες να υπολογίζονται με βάση τα αρχεία που τηρούνται από τον εξαγωγέα: i) τα αρχεία θα πρέπει να τηρούνται σύμφωνα με τα γενικά αποδεκτά λογιστικά πρότυπα (GAAP) της υπόψη χώρας και ii) τα αρχεία θα πρέπει να αντανακλούν ευλόγως τις δαπάνες που συνδέονται με την παραγωγή και πώληση του υπόψη προϊόντος. Αν, όπως στην παρούσα περίπτωση, η δεύτερη απαίτηση δεν πληρούται, επειδή οι δαπάνες δεν αντικατοπτρίζονται στα αρχεία, οι δαπάνες θα πρέπει να διορθωθούν. Ως εκ τούτου, το επιχείρημα του αιτούντος έπρεπε να απορριφθεί.

         2.1.1.2.   Εφαρμοσθείσα μεθοδολογία για τη διόρθωση της τιμής αερίου

               (28)

               Ο αιτών ισχυρίσθηκε ότι, κατά τη διάρκεια της ΠΕΕ της παρούσας έρευνας, οι τιμές του φυσικού αερίου διακυμάνθηκαν σε σημαντικό βαθμό και ότι η κανονική τιμή θα έπρεπε να καθορισθεί σε μηνιαία (ή τουλάχιστο τριμηνιαία) βάση μάλλον παρά σε ετήσια.

               (29)

               Θα πρέπει να σημειωθεί ότι, παρά το ότι οι τιμές του φυσικού αερίου διακυμάνθηκαν στη διάρκεια της ΠΕΕ, οι διακυμάνσεις αυτές δεν θεωρήθηκαν εξαιρετικές ή ιδιαίτερα σημαντικές. Όντως, η αγορά φυσικού αερίου χαρακτηρίζεται γενικά από μάλλον σημαντικές διακυμάνσεις τιμών. Ο αιτών δεν θα μπορούσε να αποδείξει ότι υπήρξαν ειδικές περιστάσεις και ότι οι διακυμάνσεις τιμών κατά τη διάρκεια της ΠΕΕ υπήρξαν σημαντικές πέραν των συνήθων διακυμάνσεων. Ως εκ τούτου, δεν υπήρξε λόγος απόκλισης από τη μεθοδολογία που χρησιμοποιήθηκε στην έρευνα η οποία οδήγησε στη λήψη των ισχυόντων μέτρων. Κατά δεύτερο λόγο, οι πληροφορίες στη βάση των οποίων – κατά τον αιτούντα– θα πρέπει να καθορισθούν οι κανονικές τιμές, ήταν μερικά μόνο διαθέσιμες, καθόσον οι απαραίτητες πληροφορίες από τις επιχειρήσεις των ΗΠΑ, ήτοι κόστος SG&A και κέρδος, ήταν διαθέσιμες μόνο σε ετήσια βάση. Ως εκ τούτου, έστω και αν κάποιος δεχόταν το επιχείρημα του αιτούντος, δεν θα ήταν δυνατόν να γίνει οιοσδήποτε αξιόπιστος υπολογισμός μηνιαίων ή τριμηνιαίων τιμών. Ως εκ τούτου, το επιχείρημα του αιτούντος έπρεπε να απορριφθεί.

               (30)

               Ο αιτών ισχυρίσθηκε επίσης ότι το Waidhaus δεν αποτελεί κατάλληλη αγορά αναφοράς δεδομένης της υποθετικά μη ανταγωνιστικής τιμολόγησης του αερίου στη Γερμανία και των σχέσεων μεταξύ των μερών, παράγοντας ο οποίος συνδέεται με τους τύπους διαμόρφωσης τιμής στις συμβάσεις εξαγωγής αερίου από τη Ρωσία.

               (31)

               Θα πρέπει να σημειωθεί ότι η υποτιθέμενη μη ανταγωνιστική εγχώρια τιμολόγηση του φυσικού αερίου στη Γερμανία κρίνεται σε κάθε περίπτωση άσχετη, επειδή θα αφορούσε μόνο τις τιμές στις οποίες οι γερμανοί διανομείς αερίου πωλούν το αέριο στην εγχώρια αγορά και ως εκ τούτου, αυτό δεν συνδέεται κατ’ ουδένα τρόπο με την τιμή στην οποία πωλείται στο Waidhaus το ρωσικό εξαγόμενο αέριο. Το επιχείρημα του αιτούντος ότι οι Γερμανοί κάτοχοι προνομίων δεν έχουν κίνητρο για διαπραγμάτευση χαμηλών τιμών για το ρωσικό εισαγόμενο πετρέλαιο στο Waidhaus αποτελεί απλή υπόθεση χωρίς οιοδήποτε πραγματικό υπόβαθρο και αποδεικτικά στοιχεία. Κατά συνέπεια, τα επιχειρήματα αυτά απορρίφθηκαν.

               (32)

               Ο αιτών ισχυρίσθηκε περαιτέρω ότι αν πρόκειται να χρησιμοποιηθεί η τιμή εξαγωγής στο Waidhaus, το ρωσικό τέλος εξαγωγής που καταβάλλεται για όλες τις εξαγωγές θα πρέπει να αφαιρεθεί από την τιμή Waidhaus, δεδομένου ότι δεν επιβάλλεται στην εσωτερική αγορά.

               (33)

               Όντως, η αγοραία τιμή στο Waidhaus, η οποία θεωρήθηκε ως αντιπροσωπευτική τιμή της αγοράς κατά την έννοια του άρθρου 2 παράγραφος 5 του βασικού κανονισμού, αποτελεί την τιμή μετά την επιβολή εξαγωγικών τελών και όχι την τιμή προ αυτών. Από την πλευρά του αγοραστή, πρόκειται για την τιμή που οφείλει να καταβάλει στο Waidhaus, η οποία είναι ενδεδειγμένη και από την άποψη αυτή είναι αδιάφορο ποιο ποσοστό της εν λόγω τιμής αποτελεί εξαγωγικό τέλος και ποιο ποσοστό καταβάλλεται στον προμηθευτή του αερίου. Ο τελευταίος, αφετέρου θα προσπαθεί πάντα να μεγιστοποιήσει την τιμή του, και κατά συνέπεια, να επιβάλει την υψηλότερη τιμή που οι πελάτες του είναι πρόθυμοι να καταβάλουν. Δεδομένου ότι η εν λόγω τιμή βρίσκεται πάντα σαφώς υπεράνω του κόστους του παραγωγής, επιτρέποντας στον προμηθευτή του φυσικού αερίου την πραγματοποίηση υψηλών κερδών, η τιμή της αγοράς δεν επηρεάζεται κατά κύριο λόγο από το ποσό του εξαγωγικού τέλους αλλά από την τιμή που η αγορά είναι πρόθυμη να καταβάλει. Ως εκ τούτου, συνάγεται ότι η τιμή που συμπεριλαμβάνει το εξαγωγικό τέλος και όχι η τιμή προ της καταβολής του εν λόγω τέλους, αποτελεί την ενδεικτική τιμή της αγοράς χωρίς στρεβλώσεις. Κατά συνέπεια, τα επιχειρήματα του αιτούντος ως προς το θέμα αυτό απορρίφθηκαν.

               (34)

               Στο πλαίσιο αυτό, ο αιτών ισχυρίσθηκε επίσης ότι η προσαύξηση του τοπικού διανομέα δεν θα έπρεπε να προστεθεί στην εξαγωγική τιμή Waidhaus, χωρίς εντούτοις να εξηγεί ή να υποδεικνύει το λόγο για τον οποίο θεωρούσε ότι η διόρθωση για τον τοπικό διανομέα δεν θα ήταν ενδεδειγμένη. Θεωρήθηκε ότι από τη στιγμή που οι εγχώριοι πελάτες αγοράζουν το φυσικό αέριο από τοπικούς προμηθευτές, θα πρέπει να θεωρηθεί ότι αυτοί πρέπει να καταβάλλουν τις δαπάνες τοπικής διανομής, οι οποίες ως τέτοιες δεν συμπεριλαμβάνονται στη μη διορθωμένη τιμή Waidhaus. Κατά συνέπεια, κρίθηκε ότι η εν λόγω διόρθωση ήταν όντως βάσιμη και ως, εκ τούτου, ο ισχυρισμός του αιτούντος απορρίφθηκε.

         2.1.2.
         Δαπάνες διάθεσης προς πώληση, γενικά και διοικητικά έξοδα («κόστος SG&A»)

               (35)

               Το κόστος SG&A και το κέρδος δεν μπορούσαν να καθορισθούν βάσει της εισαγωγικής πρότασης του άρθρου 2 παράγραφος 6 πρώτη φράση του βασικού κανονισμού, επειδή ο αιτών δεν είχε καμία εγχώρια πώληση του ομοειδούς προϊόντος στη Ρωσία. Το άρθρο 2 παράγραφος 6 στοιχείο α) του βασικού κανονισμού δεν θα μπορούσε να εφαρμοσθεί, δεδομένου ότι μόνο ο αιτών υπόκειται στην έρευνα. Ούτε το άρθρο 2 παράγραφος 6 στοιχείο β) μπορούσε να εφαρμοσθεί, δεδομένου ότι, για προϊόντα που ανήκουν στην ίδια γενική κατηγορία αγαθών, το φυσικό αέριο είναι κατά πολύ η σημαντικότερη πρώτη ύλη και, επομένως, το κόστος μεταποίησης θα πρέπει επίσης πιθανότατα να διορθωθεί, για τους λόγους που παρατίθενται στην έκθεση ανωτέρω. Στα πλαίσια αυτής της επανεξέτασης, καμία πληροφορία δεν ήταν διαθέσιμη για να ποσοτικοποιήσει δεόντως τη διόρθωση αυτή και για να προσδιορίσει το κόστος SG&A και τα σχετικά περιθώρια κέρδους κατά την πώληση αυτών των προϊόντων μετά την εν λόγω διόρθωση. Επομένως, το κόστος SG&A και το κέρδος προσδιορίσθηκαν σύμφωνα με το άρθρο 2 παράγραφος 6 στοιχείο γ) του βασικού κανονισμού βάσει μιας λογικής μεθόδου.

               (36)

               Δεδομένου ότι η ρωσική εγχώρια αγορά των προϊόντων της ίδιας γενικής κατηγορίας είναι εξαιρετικά περιορισμένη, οι πληροφορίες έπρεπε να ληφθούν από άλλες αντιπροσωπευτικές αγορές. Από αυτή την άποψη, προσοχή δόθηκε στις δημόσια διαθέσιμες πληροφορίες σχετικά με σημαντικές επιχειρήσεις που αναπτύσσουν δραστηριότητες στον επιχειρησιακό τομέα αζωτούχων λιπασμάτων. Διαπιστώθηκε ότι τα αντίστοιχα στοιχεία από παραγωγούς της Βόρειας Αμερικής (συγκεκριμένα από τις ΗΠΑ) θα ήταν τα πιο κατάλληλα για τους σκοπούς της έρευνας, δεδομένης της μεγάλης διαθεσιμότητας αξιόπιστων και πλήρων δημόσιων οικονομικών πληροφοριών από καταγεγραμμένες επιχειρήσεις σε αυτήν την περιοχή του κόσμου. Επιπλέον, η βορειοαμερικανική αγορά εμφανίζει σημαντικό όγκο εγχώριων πωλήσεων και υψηλό επίπεδο ανταγωνισμού από εγχώριες και ξένες επιχειρήσεις. Επομένως, το κόστος SG&A και το κέρδος προσδιορίστηκαν βάσει του σταθμισμένου μέσου όρου του κόστους SG&A και του κέρδους τριών παραγωγών της Βορείου Αμερικής, που βρέθηκαν να είναι μεταξύ των μεγαλύτερων επιχειρήσεων στον τομέα των λιπασμάτων, όσον αφορά τις πωλήσεις τους στη Βόρεια Αμερική στην ίδια γενική κατηγορία προϊόντων (αζωτούχα λιπάσματα). Αυτοί οι τρεις παραγωγοί θεωρήθηκαν αντιπροσωπευτικοί του επιχειρηματικού κλάδου των αζωτούχων λιπασμάτων και το κόστος SG&A και τα κέρδη τους ως αντιπροσωπευτικά του ίδιου τύπου δαπανών που βαρύνουν κανονικά τις επιχειρήσεις οι οποίες αναπτύσσουν επιτυχώς δραστηριότητα στο συγκεκριμένο επιχειρηματικό κλάδο. Επιπλέον, δεν υπάρχει καμία ένδειξη που αφήνει να υποτεθεί ότι το ποσό για το κέρδος που προσδιορίζεται με τον τρόπο αυτό υπερβαίνει το κέρδος που πραγματοποιείται κανονικά από τους ρώσους παραγωγούς κατά τις πωλήσεις προϊόντων της ίδιας γενικής κατηγορίας στην εγχώρια αγορά τους.

               (37)

               Κατόπιν της κοινοποίησης, ο αιτών αμφισβήτησε την προαναφερθείσα μεθοδολογία ισχυριζόμενος ότι το περιθώριο κέρδους που χρησιμοποιήθηκε είναι μη εύλογο και υπερβολικά υψηλό, ειδικά σε σύγκριση με το περιθώριο κέρδους που χρησιμοποιήθηκε σε προηγούμενες έρευνες αντιντάμπινγκ σχετικά με το ίδιο προϊόν. Ο αιτών ισχυρίστηκε ότι το έτος 2008, με βάση το οποίο καθορίστηκαν το κόστος SG&A και τα κέρδη, αποτελούσε εξαίρεση για την αγορά των ΗΠΑ, καθώς οι τιμές του αερίου παρουσίαζαν σημαντική διακύμανση και οι τιμές των λιπασμάτων ήταν ασυνήθιστα υψηλές, πράγμα που οδήγησε σε κατ’ εξαίρεση υψηλά ποσοστά κερδών για τους παραγωγούς των ΗΠΑ.

               (38)

               Γενικά, η παρούσα επανεξέταση επιβεβαίωσε ότι δεν υπήρξε μεταβολή των συνθηκών, κατά την έννοια του άρθρου 11 παράγραφος 9 του βασικού κανονισμού, οι οποίες θα μπορούσαν να αιτιολογήσουν παρέκκλιση από τη μεθοδολογία που χρησιμοποιήθηκε στην έρευνα η οποία κατέληξε στη λήψη των ισχυόντων μέτρων. Πρωτίστως, διαπιστώθηκε ότι τα περιθώρια κέρδους που επιτεύχθηκαν από τους ίδιους παραγωγούς των ΗΠΑ πριν από το 2008 ήταν παρόμοια με τα περιθώρια κέρδους που πραγματοποιήθηκαν κατά το 2008. Κατά δεύτερο λόγο, ακόμη και αν τα επίπεδα κέρδους κατά το 2008 διέφεραν από εκείνα των προηγούμενων ετών, αυτό είναι φυσιολογικό σε μια αγορά ελεύθερης οικονομίας όπου οι δαπάνες, οι τιμές και τα κέρδη μεταβάλλονται με το χρόνο. Κατά τρίτον, η αγορά του φυσικού αερίου χαρακτηρίζεται γενικά ως ευμετάβλητη. Η σύγκριση των επιπέδων των τιμών του αερίου στις αγορές των ΗΠΑ και στο Waidhaus κατά το 2008 και τα προηγούμενα έτη δεν έδειξε καμία τάση απόκλισης που θα αιτιολογούσε ασυνήθιστα υψηλά κέρδη στην αγορά των ΗΠΑ. Σύμφωνα με τα παραπάνω, θεωρείται ότι δεν υπήρξαν λόγοι παρέκκλισης από τη μεθοδολογία που περιγράφηκε προηγουμένως στην αιτιολογική σκέψη (36).

               (39)

               Περαιτέρω, ο αιτών διατείνεται ότι η δοκιμή που προβλέπεται στο άρθρο 2 παράγραφος 6 στοιχείο γ), ως προς τον εύλογο χαρακτήρα του περιθωρίου κέρδους που χρησιμοποιήθηκε δεν εφαρμόσθηκε, δεδομένου ότι το περιθώριο κέρδους υπερβαίνει τα κέρδος που κανονικά πραγματοποιείται από άλλους εξαγωγείς ή παραγωγούς σε προϊόντα της αυτής γενικής κατηγορίας στην εγχώρια αγορά της χώρας καταγωγής κατά την έννοια του άρθρου 2 παράγραφος 6 στοιχείο γ) του βασικού κανονισμού.

               (40)

               Ο αιτών δεν υπέβαλε κανένα αποδεικτικό στοιχείο σε υποστήριξη του ισχυρισμού αυτού. Δεδομένου ότι η παρούσα επανεξέταση ήταν περιορισμένη στον προσδιορισμό του ντάμπινγκ αναφορικά με τον αιτούντα, δεν ήταν διαθέσιμη πληροφόρηση σχετικά με άλλους παραγωγούς στη Ρωσία. Ενώ σημειώνεται ότι οι δαπάνες για το φυσικό αέριο που επιβαρύνουν τον αιτούντα έπρεπε να απορριφθούν για τους λόγους που προαναφέρθηκαν, το ποσοστό κερδοφορίας του που ανέφερε ο αιτών σε επίπεδο επιχείρησης για προϊόντα που πωλήθηκαν στην εγχώρια αγορά, μετά διορθώσεις για έκτακτα κέρδη και ζημίες από χρηματοοικονομικές δραστηριότητες, είναι της ίδιας τάξης μεγέθους με τα ποσοστά κερδοφορίας των παραγωγών στις ΗΠΑ. Κάτω από αυτές τις συνθήκες, δεν υφίστανται λόγοι να θεωρηθεί ότι το περιθώριο κέρδους που χρησιμοποιήθηκε θα υπερέβαινε το κανονικά πραγματοποιούμενο κέρδος από άλλους εξαγωγείς ή παραγωγούς σε προϊόντα της αυτής γενικής κατηγορίας στην εγχώρια αγορά της χώρας καταγωγής κατά την έννοια του άρθρου 2 παράγραφος 6 στοιχείο γ) του βασικού κανονισμού.

               (41)

               Ο βιομηχανικός κλάδος της Ενωσης προέβαλε ενστάσεις ως προς την παραπάνω προσέγγιση αναφορικά με τον προσδιορισμό του κόστους SG&A και των κερδών και ζήτησε να χρησιμοποιηθεί το κόστος SG&A του ίδιου του αιτούντος. Εντούτοις, το άρθρο 2 παράγραφος 6 του βασικού κανονισμού ορίζει ότι τα ποσά για τις δαπάνες SG&A και τα κέρδη θα βασίζονται μόνο σε πραγματικά στοιχεία που αφορούν την παραγωγή και πώληση του υπόψη παραγωγού εξαγωγέα, όταν οι πωλήσεις αυτές έχουν πραγματοποιηθεί στο πλαίσιο της συνήθους εμπορικής διαδικασίας. Όπως αναφέρθηκε στις αιτιολογικές σκέψεις (35) και (36), αυτό δεν ισχύει στην παρούσα περίπτωση, επειδή ο αιτών δεν είχε πραγματοποιήσει εγχώριες πωλήσεις παρόμοιου προϊόντος στη Ρωσία. Κατά συνέπεια, το επιχείρημα αυτό έπρεπε να απορριφθεί.

         2.2.   ΤΙΜΗ ΕΞΑΓΩΓΗΣ

               (42)

               Η τιμή εξαγωγής προσδιορίσθηκε σύμφωνα με το άρθρο 2 παράγραφος 8 του βασικού κανονισμού, ήτοι βάσει της όντως καταβληθείσας τιμής ή της καταβλητέας για το προϊόν τιμής, όταν αυτό πωλείται για εξαγωγή από την εξάγουσα χώρα προς τηνΕνωση.

         2.3.   ΣΥΓΚΡΙΣΗ

               (43)

               Η κανονική αξία και η τιμή εξαγωγής συγκρίθηκαν στη βάση τιμής εργοστασίου (ex-works). Με σκοπό την εξασφάλιση της δίκαιης σύγκρισης μεταξύ της κανονικής αξίας και της τιμής εξαγωγής, ελήφθη δέουσα μέριμνα υπό μορφή διορθώσεων για διαφορές που έχουν επιπτώσεις στην τιμή και τη συγκρισιμότητα τιμών σύμφωνα με το άρθρο 2 παράγραφος 10 του βασικού κανονισμού. Συνεπώς, έγιναν διορθώσεις για τις διαφορές στο κόστος μεταφοράς, διαχείρισης, φόρτωσης και βοηθητικών δαπανών, και στους έμμεσους φόρους όπου υφίστανται και όπου υποστηρίχθηκαν από ελεγμένα αποδεικτικά στοιχεία

               (44)

               Οι εξαγωγικές πωλήσεις του αιτούντος κατά τη διάρκεια της ΠΕΕ πραγματοποιήθηκαν μέσω της Agronova, του συνδεδεμένου εμπορικού εταίρου που εδρεύει στις ΗΠΑ. Η έρευνα έδειξε ότι οι δραστηριότητες της συνδεδεμένης εταιρείας περιορίζονται αποκλειστικά στην εξεύρεση πελατών και στη διαπραγμάτευση συμβάσεων πώλησης. Η εξακρίβωση που έγινε αποκάλυψε ότι οι λογαριασμοί της Agronova δεν αντανακλούσαν πλήρως το σύνολο των ενεργειών της και υπήρχαν ενδείξεις ότι, αν και στην εταιρεία είχαν καταβληθεί προμήθειες μη συνδεόμενες με συναλλαγές, για τις δραστηριότητές της είχε δοθεί αντιστάθμισμα υπό άλλη μορφή. Για τους λόγους αυτούς, οι δραστηριότητες της Agronova θεωρήθηκαν ότι ήταν παρόμοιες με εκείνες ενός πράκτορα που παρέχει υπηρεσίες βάσει είσπραξης προμήθειας. Η εξαγωγική τιμή διορθώθηκε συνεπώς κατά μια θεωρητική προμήθεια που αντιστοιχεί σε μια συνήθη εμπορική προσαύξηση σύμφωνα με το άρθρο 2 παράγραφος 10 σημείο i) του βασικού κανονισμού.

               (45)

               Ο αιτών ισχυρίσθηκε ότι η εξαγωγική τιμή δεν θα έπρεπε να έχει διορθωθεί κατά μια θεωρητική προμήθεια σύμφωνα με το άρθρο 2 παράγραφος 10 σημείο i) του βασικού κανονισμού για πωλήσεις που πραγματοποιήθηκαν μέσω της συνδεδεμένης εταιρείας της στις ΗΠΑ, εφόσον η εν λόγω εταιρεία φαίνεται ότι ασκούσε λειτουργίες ταυτόσημες προς εκείνες ενός πλήρως ενσωματωμένου τιμήματος εξαγωγικών πωλήσεων και, κατά συνέπεια, δεν θα πρέπει να αντιμετωπίζεται ως πράκτορας ενεργών βάσει προμήθειας.

               (46)

               Αυτό δεν κατέστη δυνατόν να επιβεβαιωθεί από την παρούσα έρευνα, η οποία αποκάλυψε ότι όσον αφορά τις ασκούμενες ενέργειες και τον τρόπο με τον οποίο η συνδεδεμένη εταιρεία δεχόταν αντιστάθμισμα για τις υπηρεσίες της από τον αιτούντα, η εν λόγω εταιρεία θα έπρεπε μάλλον να θεωρηθεί ως πράκτορας ενεργών βάσει προμήθειας.

         2.4.   ΠΕΡΙΘΩΡΙΟ ΝΤΑΜΠΙΝΓΚ

               (47)

               Το περιθώριο ντάμπινγκ καθορίσθηκε βάσει σύγκρισης μιας σταθμισμένης μέσης κανονικής αξίας με μια σταθμισμένη μέση τιμή εξαγωγής, σύμφωνα με το άρθρο 2 παράγραφος 11 του βασικού κανονισμού.

               (48)

               Αυτή η σύγκριση έδειξε περιθώριο ντάμπινγκ 22,9 %, που εκφράσθηκε ως ποσοστό της τιμής CIF στα σύνορα, πριν από την επιβολή δασμού.

         Δ.   ΜΕΤΡΑ ΑΝΤΙΝΤΑΜΠΙΝΓΚ

               (49)

               Υπενθυμίζεται ότι, σύμφωνα με το άρθρο 9 παράγραφος 4 του βασικού κανονισμού και σύμφωνα με την αιτιολογική σκέψη (49) του κανονισμού (ΕΚ) αριθ. 1995/2000, ο οριστικός δασμός κατά την αρχική έρευνα καθορίσθηκε στο επίπεδο του διαπιστωθέντος περιθωρίου βλάβης, το οποίο ήταν χαμηλότερο από το περιθώριο ντάμπινγκ, επειδή διαπιστώθηκε ότι αυτός ο χαμηλότερος δασμός θα ήταν επαρκής για να εξαλείψει τη βλάβη στον βιομηχανικό κλάδο της Ένωσης. Βάσει των προαναφερθέντων, ο δασμός που καθορίζεται στην παρούσα επανεξέταση δεν θα πρέπει να είναι υψηλότερος από το περιθώριο βλάβης.

               (50)

               Κανένα μεμονωμένο περιθώριο βλάβης δεν μπορεί να καθορισθεί σε αυτή τη μερική ενδιάμεση επανεξέταση, δεδομένου ότι αυτή περιορίζεται στην εξέταση της πρακτικής ντάμπινγκ όσον αφορά στον αιτούντα. Επομένως, το περιθώριο ντάμπιγκ που καθορίσθηκε στην παρούσα επανεξέταση συγκρίθηκε με το περιθώριο βλάβης, όπως διαπιστώθηκε στην αρχική έρευνα. Δεδομένου ότι το τελευταίο ήταν χαμηλότερο από το περιθώριο ντάμπινγκ που διαπιστώθηκε στην τρέχουσα έρευνα, θα πρέπει να επιβληθεί ένας οριστικός δασμός αντιντάμπινγκ για τον αιτούντα στο επίπεδο του περιθωρίου βλάβης που διαπιστώθηκε στην αρχική έρευνα.

               (51)

               Όσον αφορά τη μορφή του μέτρου, θεωρήθηκε ότι ο τροποποιημένος δασμός αντιντάμπινγκ θα πρέπει να λάβει την ίδια μορφή με τους δασμούς που επιβάλλονται από τον κανονισμό (ΕΚ) αριθ. 1995/2000. Για να εξασφαλισθεί η επάρκεια των μέτρων και για να αποτραπεί η δόλια τροποποίηση των τιμών, ήταν ενδεδειγμένο να επιβληθούν οι δασμοί υπό μορφή συγκεκριμένου ποσού ανά τόνο. Κατά συνέπεια, ο δασμός αντιντάμπινγκ που επιβάλλεται στις εισαγωγές του εν λόγω προϊόντος που παράγεται και πωλείται για εξαγωγή προς την Ένωση από τον αιτούντα, υπολογισμένος βάσει του περιθωρίου βλάβης, όπως αυτό διαπιστώθηκε στην αρχική έρευνα εκφρασμένο ως συγκεκριμένο ποσό ανά τόνο, θα πρέπει να είναι 20,11 ευρώ ανά τόνο.

         Ε.   ΑΝΑΔΡΟΜΙΚΗ ΕΠΙΒΟΛΗ ΤΟΥ ΔΑΣΜΟΥ ΑΝΤΙΝΤΑΜΠΙΝΓΚ

               (52)

               Λαμβάνοντας υπόψη τα ανωτέρω συμπεράσματα, ο δασμός αντιντάμπινγκ που θα πρέπει να ισχύσει για τον αιτούντα θα επιβληθεί αναδρομικά από την ημερομηνία έναρξης της επανεξέτασης στις εισαγωγές του υπόψη προϊόντος που υπόκεινταν σε καταχώρηση σύμφωνα με το άρθρο 3 του κανονισμού (ΕΚ) αριθ. 241/2009.

         ΣΤ.   ΚΟΙΝΟΠΟΙΗΣΗ ΚΑΙ ΔΙΑΡΚΕΙΑ ΤΩΝ ΜΕΤΡΩΝ

               (53)

               Ο αιτών και άλλες πλευρές ενημερώθηκαν για τα πραγματικά περιστατικά και τις εκτιμήσεις βάσει των οποίων αποφασίστηκε να επιβληθεί εκ νέου ένας οριστικός δασμός αντιντάμπινγκ στις εισαγωγές UAN καταγωγής, μεταξύ άλλων, Ρωσίας και που παρήχθη και πωλήθηκε για εξαγωγή στην Ένωση από τον αιτούντα και να επιβληθεί ο εν λόγω δασμός αναδρομικά στις εισαγωγές που υπόκεινταν σε καταχώρηση. Σε όλες τις πλευρές, δόθηκε η ευκαιρία να διατυπώσουν τα σχόλιά τους.

               (54)

               Η παρούσα επανεξέταση δεν έχει επιπτώσεις στην ημερομηνία κατά την οποία τα μέτρα που επιβάλλονται από τον κανονισμό (ΕΚ) αριθ. 1911/2006 θα λήξουν σύμφωνα με το άρθρο 11 παράγραφος 2 του βασικού κανονισμού.

         Ζ.   ΑΝΑΛΗΨΗ ΔΕΣΜΕΥΣΗΣ

               (55)

               Μετά την τελική κοινοποίηση στον αιτούντα έγινε προσφορά για ανάληψη δέσμευσης σύμφωνα με το άρθρο 8 του βασικού κανονισμού. Ο αιτών δήλωσε ότι η προσφορά θα μπορούσε να βασίζεται στην εύλογη προσδοκία ότι ορισμένοι από τους ισχυρισμούς του που διατυπώθηκαν μετά την τελική κοινοποίηση θα γινόταν αποδεκτοί και θα κατέληγαν σε μια ελάχιστη τιμή εισαγωγής πραγματοποιήσιμη για αυτόν. Εφόσον, εντούτοις, κανένα από τα σχόλια που διατυπώθηκαν από τον αιτούντα δεν κρίθηκε βάσιμο και δεδομένου ότι ο αιτών δεν φαίνεται να ενδιαφέρεται να προσφέρει μια ελάχιστη τιμή εισαγωγής βασισμένη στο επίπεδο εξάλειψης της βλάβης που προσδιορίσuηκε στην αρχική έρευνα, κάθε περαιτέρω λεπτομερειακή ανάλυση της προσφοράς για ανάληψη δέσμευσης ως προς την αποδοχή της κρίνεται περιττή,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Ο πίνακας στο άρθρο 1 παράγραφος 2 του κανονισμού (ΕΚ) αριθ. 1911/2006 τροποποιείται με την προσθήκη των εξής:

                  «Χώρα

                  Εταιρία

                  Ποσό δασμού
                  (ανά τόνο)

                  Συμπληρωματικός κωδικός του TARIC

                  Ρωσία

                  Joint Stock Company Acron

                  20,11 ευρώ

                  A932»

   2.   Ο επιβαλλόμενος δασμός εφαρμόζεται επίσης αναδρομικά στις εισαγωγές των μειγμάτων ουρίας και νιτρικού αμμωνίου σε υδατικό ή αμμωνιακό διάλυμα που έχουν καταχωριθεί σύμφωνα με το άρθρο 3 του κανονισμού (ΕΚ) αριθ. 241/2009.
   3.   Εντέλλονται οι τελωνειακές αρχές να παύσουν την καταχώριση των εισαγωγών των μειγμάτων ουρίας και νιτρικού αμμωνίου σε υδατικό ή αμμωνιακό διάλυμα, καταγωγής Ρωσίας, που παράγεται και πωλείται για εξαγωγή στην Ενωση από την εταιρεία Joint Stock Company Acron.
   4.   Εκτός αν άλλως ορίζεται, εφαρμόζονται οι ισχύουσες για τους τελωνειακούς δασμούς διατάξεις.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Δεκεμβρίου 2009.

            Για το Συμβούλιο

            Η Πρόεδρος

         Å. TORSTENSSON

      (1)  ΕΕ L 56 της 6.3.1996, σ. 1.

      (2)  ΕΕ L 238 της 22.9.2000, σ. 15.

      (3)  ΕΕ L 365 της 21.12.2006, σ. 26.

      (4)  ΕΕ L 75 της 21.3.2009, σ. 5.


title: Εκτελεστικός κανονισμός (ΕΕ) αριθ. 562/2011 της Επιτροπής, της 10ης Ιουνίου 2011 , σχετικά με την έγκριση σχεδίου κατανομής, στα κράτη μέλη, των πόρων που θα καταλογιστούν στο οικονομικό έτος 2012 για τη χορήγηση τροφίμων από τα αποθέματα παρέμβασης στους απόρους της Ευρωπαϊκής Ένωσης και σχετικά με παρέκκλιση από ορισμένες διατάξεις του κανονισμού (ΕΕ) αριθ. 807/2010

text:
               11.6.2011

               EL

               Επίσημη Εφημερίδα της Ευρωπαϊκής Ένωσης

               L 152/24

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 562/2011 ΤΗΣ ΕΠΙΤΡΟΠΉΣ
   της 10ης Ιουνίου 2011
   σχετικά με την έγκριση σχεδίου κατανομής, στα κράτη μέλη, των πόρων που θα καταλογιστούν στο οικονομικό έτος 2012 για τη χορήγηση τροφίμων από τα αποθέματα παρέμβασης στους απόρους της Ευρωπαϊκής Ένωσης και σχετικά με παρέκκλιση από ορισμένες διατάξεις του κανονισμού (ΕΕ) αριθ. 807/2010
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 43 στοιχεία στ) και ζ), σε συνδυασμό με το άρθρο 4,
   Έχοντας υπόψη τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ (2), και ιδίως το άρθρο 3 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 2 του κανονισμού (ΕΕ) αριθ. 807/2010 της Επιτροπής, της 14ης Σεπτεμβρίου 2010, περί λεπτομερών κανόνων για τη χορήγηση τροφίμων προερχόμενων από τα αποθέματα παρέμβασης στους απόρους της Ένωσης (3), η Επιτροπή οφείλει να εγκρίνει σχέδιο διανομής που θα χρηματοδοτηθεί από τους διαθέσιμους πόρους για το οικονομικό έτος 2012. Στο σχέδιο αυτό πρέπει να καθορίζονται κυρίως, για κάθε κράτος μέλος που υλοποιεί την ενέργεια, τα μέγιστα χρηματοδοτικά μέσα που διατίθενται για την εκτέλεση του μέρους του σχεδίου που το αφορά, καθώς και η ποσότητα κάθε είδους προϊόντων, η οποία δύναται να αποσυρθεί από τα αποθέματα που διαθέτουν οι οργανισμοί παρέμβασης.

               (2)

               Τα κράτη μέλη τα οποία αφορά το σχέδιο διανομής για το οικονομικό έτος 2012 κοινοποίησαν στην Επιτροπή τις απαιτούμενες πληροφορίες σύμφωνα με το άρθρο 1 του κανονισμού (ΕΕ) αριθ. 807/2010.

               (3)

               Για τους σκοπούς της κατανομής των πόρων, θα πρέπει να ληφθούν υπόψη η πείρα και ο βαθμός στον οποίο τα κράτη μέλη χρησιμοποίησαν τους πόρους που τους διατέθηκαν τα προηγούμενα οικονομικά έτη.

               (4)

               Λαμβάνοντας υπόψη το γεγονός ότι η διαθεσιμότητα αποθεμάτων παρέμβασης για τον εφοδιασμό του καθεστώτος διανομής τροφίμων στους άπορους έχει μειωθεί ουσιαστικά σε σχέση με το προηγούμενο έτος, κρίνεται σκόπιμο να εγκριθεί το ετήσιο σχέδιο 2012 μόλις διαβιβάσουν τα κράτη μέλη στην Επιτροπή τις πληροφορίες που απαιτούνται στο άρθρο 1 του κανονισμού (ΕΕ) αριθ. 807/2010. Σκοπός της γρήγορης έγκρισης είναι να έχουν τα κράτη μέλη πρόσθετο χρόνο για να οργανώσουν την εκτέλεση του ετήσιου σχεδίου της Ένωσης, ώστε να δοθεί η ευκαιρία στις εθνικές αρχές και στους φιλανθρωπικούς οργανισμούς να εξεύρουν εναλλακτικές πηγές τροφίμων.

               (5)

               Το άρθρο 4 του κανονισμού (ΕΕ) αριθ. 807/2010 προβλέπει ότι, σε περίπτωση που δεν διατίθεται ρύζι στα αποθέματα παρέμβασης, η Επιτροπή δύναται να επιτρέψει τη λήψη σιτηρών από τα αποθέματα παρέμβασης ως πληρωμή για τον εφοδιασμό σε ρύζι ή σε προϊόντα με βάση το ρύζι που έχουν ληφθεί από την αγορά. Συνεπώς, δεδομένου ότι δεν υπάρχουν επί του παρόντος αποθέματα ρυζιού, πρέπει να επιτραπεί η λήψη σιτηρών από τα αποθέματα παρέμβασης ως πληρωμή για τον εφοδιασμό σε προϊόντα με βάση το ρύζι που έχουν ληφθεί από την αγορά.

               (6)

               Το άρθρο 8 παράγραφος 1 του κανονισμού (ΕΕ) αριθ. 807/2010 προβλέπει τη μεταφορά από ένα κράτος μέλος σε άλλο προϊόντων που δεν είναι διαθέσιμα στα αποθέματα παρέμβασης του κράτους μέλους στο οποίο απαιτούνται τα εν λόγω προϊόντα για την εκτέλεση του ετήσιου σχεδίου διανομής. Θα πρέπει, συνεπώς, να επιτραπούν οι μεταφορές εντός της ΕΕ που είναι αναγκαίες για την εκτέλεση του σχεδίου για το 2012, τηρουμένων των όρων που προβλέπονται στο άρθρο 8 του κανονισμού (ΕΕ) αριθ. 807/2010.

               (7)

               Λόγω της κατάστασης που επικρατεί σήμερα στον τομέα των σιτηρών, η οποία χαρακτηρίζεται από υψηλά επίπεδα τιμών αγοράς, είναι σκόπιμο, για τη διασφάλιση των οικονομικών συμφερόντων της Ένωσης, να αυξηθεί η εγγύηση την οποία καταθέτει ο προμηθευτής, όπως προβλέπεται στο άρθρο 4 παράγραφος 3 και στο άρθρο 8 παράγραφος 4 του κανονισμού (ΕΕ) αριθ. 807/2010.

               (8)

               Για την εκτέλεση του ετήσιου σχεδίου διανομής, θα πρέπει να ληφθεί ως γενεσιουργός αιτία, κατά την έννοια του άρθρου 3 του κανονισμού (ΕΚ) αριθ. 2799/98, η ημερομηνία έναρξης του οικονομικού έτους διαχείρισης των αποθεμάτων της δημόσιας αποθεματοποίησης.

               (9)

               Κατά την εκπόνηση του ετήσιου σχεδίου διανομής, η Επιτροπή ζήτησε τη γνώμη των κυριότερων οργανώσεων που έχουν πείρα των προβλημάτων των απόρων της Ένωσης, σύμφωνα με το άρθρο 2 παράγραφος 2 του κανονισμού (ΕΕ) αριθ. 807/2010.

               (10)

               Η Διαχειριστική Επιτροπή για την Κοινή Οργάνωση των Γεωργικών Αγορών δεν διατύπωσε γνώμη εντός της προθεσμίας που όρισε ο πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το 2012, η διανομή τροφίμων στους απόρους της ΕΕ, δυνάμει του άρθρου 27 του κανονισμού (ΕΚ) αριθ. 1234/2007, εκτελείται σύμφωνα με το ετήσιο σχέδιο διανομής που παρατίθεται στο παράρτημα Ι του παρόντος κανονισμού.
   Επιτρέπεται η χρήση σιτηρών ως πληρωμή για τον εφοδιασμό σε προϊόντα με βάση το ρύζι που έχουν ληφθεί από την αγορά, όπως αναφέρεται στο άρθρο 4 παράγραφος 2 του κανονισμού (ΕΕ) αριθ. 807/2010.
   Άρθρο 2
   Επιτρέπονται οι μεταφορές των προϊόντων εντός της Ένωσης οι οποίες αναγράφονται στο παράρτημα ΙΙ του παρόντος κανονισμού, τηρουμένων των όρων του άρθρου 8 του κανονισμού (ΕΕ) αριθ. 807/2010.
   Άρθρο 3
   Κατά παρέκκλιση από το άρθρο 4 παράγραφος 3 πέμπτο εδάφιο και από το άρθρο 8 παράγραφος 4 πρώτο εδάφιο του κανονισμού (ΕΕ) αριθ. 807/2010, για το σχέδιο διανομής του 2012, πριν από την παραλαβή των σιτηρών από την παρέμβαση, ο προμηθευτής καταθέτει εγγύηση ύψους 150 ευρώ ανά τόνο.
   Άρθρο 4
   Για τους σκοπούς της εκτέλεσης του ετήσιου σχεδίου διανομής που αναφέρεται στο άρθρο 1 του παρόντος κανονισμού, η ημερομηνία της γενεσιουργού αιτίας που αναφέρεται στο άρθρο 3 του κανονισμού (ΕΚ) αριθ. 2799/98 είναι η 1η Οκτωβρίου 2011.
   Άρθρο 5
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Ιουνίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 349 της 24.12.1998, σ. 1.

      (3)  ΕΕ L 242 της 15.9.2010, σ. 9.

      ΠΑΡΑΡΤΗΜΑ I

         ΕΤΗΣΙΟ ΣΧΕΔΙΟ ΔΙΑΝΟΜΗΣ ΓΙΑ ΤΟ 2012

                  α)

                  Χρηματοδοτικοί πόροι που διατίθενται για την εκτέλεση του σχεδίου 2012 σε κάθε κράτος μέλος:

                              (σε ευρώ)

                              Κράτος μέλος

                              Κατανομή

                              Belgique/België

                              2 795 058

                              България

                              4 183 873

                              Česká republika

                              122 600

                              Eesti

                              718 782

                              Éire/Ireland

                              1 304 105

                              Ελλάδα

                              4 805 742

                              España

                              18 084 154

                              France

                              15 869 928

                              Italia

                              22 103 802

                              Latvija

                              1 558 586

                              Lietuva

                              1 849 759

                              Luxembourg

                              47 463

                              Magyarország

                              3 237 794

                              Malta

                              131 505

                              Polska

                              17 310 824

                              Portugal

                              4 524 628

                              România

                              12 035 925

                              Slovenija

                              515 467

                              Slovakia

                              959 383

                              Suomi/Finland

                              1 327 965

                                 Σύνολο

                                 113 487 343

                  β)

                  Ποσότητα καθενός είδους προϊόντων που πρόκειται να αποσυρθεί από τα αποθέματα παρέμβασης της ΕΕ με σκοπό να διανεμηθεί σε κάθε κράτος μέλος, εντός του ορίου των ποσών που καθορίζονται στο στοιχείο α) του παρόντος παραρτήματος:

                              (σε τόνους)

                              Κράτος μέλος

                              Σιτηρά

                              Βούτυρο

                              Αποκορυφωμένο γάλα σε σκόνη

                              Belgique/België

                              —

                              1 560,273

                              България

                              39 144,763

                              —

                              Česká republika (1)

                              450,000

                              —

                              Eesti (2)

                              —

                              383,316

                              Éire/Ireland

                              —

                              727,985

                              Ελλάδα

                              —

                              2 682,689

                              España

                              —

                              10 095,040

                              France

                              —

                              8 859,003

                              Italia

                              —

                              12 338,912

                              Latvija

                              —

                              870,043

                              Lietuva

                              —

                              1 032,583

                              Luxembourg (3)

                              —

                              —

                              Magyarország

                              —

                              1 807,420

                              Malta

                              1 230,373

                              —

                              Polska

                              —

                              9 663,348

                              Portugal

                              —

                              2 525,764

                              România

                              112 609,424

                              —

                              Slovenija

                              —

                              287,747

                              Slovakia

                              8 976,092

                              —

                              Suomi/Finland

                              —

                              741,304

                                 Σύνολο

                                 162 410,652

                                 53 575,425

         (1)  Česká Republika: κονδύλιο που διατίθεται για την αγορά γαλακτοκομικών προϊόντων στην αγορά της ΕΕ: 37 356 ευρώ, που πρέπει να υπολογιστούν για τη διάθεση αποκορυφωμένου γάλακτος σε σκόνη και 33 263 ευρώ επιπλέον, που πρέπει να υπολογιστούν για τη διάθεση βουτύρου για την Τσεχική Δημοκρατία.

         (2)  Eesti: κονδύλιο που διατίθεται για την αγορά γαλακτοκομικών προϊόντων στην αγορά της ΕΕ: 30 440 ευρώ, που πρέπει να υπολογιστούν για τη διάθεση βουτύρου για την Εσθονία.

         (3)  Luxembourg: κονδύλιο που διατίθεται για την αγορά γαλακτοκομικών προϊόντων στην αγορά της ΕΕ: 44 989 ευρώ, που πρέπει να υπολογιστούν για τη διάθεση αποκορυφωμένου γάλακτος σε σκόνη για το Λουξεμβούργο.

      ΠΑΡΑΡΤΗΜΑ II

                  α)

                  Επιτρεπόμενες μεταφορές σιτηρών εντός της Ένωσης στο πλαίσιο του σχεδίου για το δημοσιονομικό έτος 2012:

                              Ποσότητα
                              (τόνοι)

                              Κάτοχος

                              Αποδέκτης

                              1

                              33 988,763

                              Agency for Rural Affairs, Suomi/Finland

                              Държавен фонд ‘Земеделие’ — Разплащателна агенция, България

                              2

                              5 156,000

                              RPA, UK

                              Държавен фонд ‘Земеделие’ — Разплащателна агенция, България

                              3

                              450,000

                              SJV, Sverige

                              SZIF, Česká Republika

                              4

                              1 230,373

                              SJV, Sverige

                              Ministry for Resources and Rural Affairs Paying Agency, Malta

                              5

                              16 880,298

                              BLE, Deutschland

                              Agenția de Plăți și Intervenție pentru Agricultură, România

                              6

                              41 360,295

                              Agency for Rural Affairs, Suomi/Finland

                              Agenția de Plăți și Intervenție pentru Agricultură, România

                              7

                              54 368,831

                              SJV, Sverige

                              Agenția de Plăți și Intervenție pentru Agricultură, România

                              8

                              147,000

                              FranceAgriMer, France

                              Pôdohospodárska platobná agentúra, Slovenská Republika

                              9

                              8 829,092

                              SJV, Sverige

                              Pôdohospodárska platobná agentúra, Slovenská Republika

                  β)

                  Επιτρεπόμενες μεταφορές αποκορυφωμένου γάλακτος σε σκόνη εντός της Ένωσης στο πλαίσιο του σχεδίου για το δημοσιονομικό έτος 2012:

                              Ποσότητα
                              (τόνοι)

                              Κάτοχος

                              Αποδέκτης

                              1

                              2 682,688

                              BLE, Deutschland

                              ΟΠΕΚΕΠΕ, Ελλάδα

                              2

                              330,350

                              SZIF, Česká Republika

                              FEGA, España

                              3

                              6 308,486

                              OFI, Ireland

                              FEGA, España

                              4

                              3 456,204

                              RPA, UK

                              FEGA, España

                              5

                              2 118,853

                              RPA, UK

                              FranceAgriMer, France

                              6

                              7 905,602

                              BIRB, Belgique

                              AGEA, Italia

                              7

                              1 476,378

                              OFI, Ireland

                              AGEA, Italia

                              8

                              2 749,632

                              Dienst Regelingen Roermond, Netherlands

                              AGEA, Italia

                              9

                              207,300

                              SJV, Sverige

                              AGEA, Italia

                              10

                              870,042

                              Lietuvos žemės ūkio ir maisto produktų rinkos reguliavimo agentūra, Lietuva

                              Rural Support Service, Latvia

                              11

                              1 807,420

                              RPA, UK

                              Mezőgazdasági és Vidékfejlesztési Hivatal, Magyarország

                              12

                              3 294,212

                              BLE, Deutschland

                              ARR, Polska

                              13

                              1 675,024

                              Lietuvos žemės ūkio ir maisto produktų rinkos reguliavimo agentūra, Lietuva

                              ARR, Polska

                              14

                              4 693,285

                              RPA, UK

                              ARR, Polska

                              15

                              2 525,314

                              RPA, UK

                              IFAP I.P., Portugal

                              16

                              287,747

                              Dienst Regelingen Roermond, Netherlands

                              Agencija Republike Slovenije za kmetijske trge in razvoj podeželja, Slovenija

                              17

                              252,008

                              PRIA, Eesti

                              Agency for Rural Affairs, Suomi/Finland

                              18

                              489,296

                              Dienst Regelingen Roermond, Netherlands

                              Agency for Rural Affairs, Suomi/Finland


title: Εκτελεστικός κανονισμός (ΕΕ) αριθ. 646/2014 της Επιτροπής, της 12ης Ιουνίου 2014 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
               18.6.2014

               EL

               Επίσημη Εφημερίδα της Ευρωπαϊκής Ένωσης

               L 178/2

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 646/2014 ΤΗΣ ΕΠΙΤΡΟΠΉΣ
   της 12ης Ιουνίου 2014
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ' εφαρμογή των γενικών αυτών κανόνων, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού θα πρέπει να υπαχθούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο να προβλεφθεί ότι ο κάτοχος δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Ιουνίου 2014.

            Για την Επιτροπή,

            εξ ονόματος του Προέδρου,

         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Προϊόν από χάλυβα του οποίου το σώμα φέρει εν μέρει σπείρωμα και είναι εν μέρει επενδυμένο με πλαστική ύλη. Φέρει κεφάλι με σταυροειδή εγκοπή. Το άκρο του δεν είναι ούτε κωνικό ούτε μυτερό. Έχει μήκος περίπου 45 mm και εξωτερική διάμετρο περίπου 7 mm.
                  Το προϊόν αυτό προορίζεται να αποτελέσει τμήμα προσαρτήματος κατάλληλου για έπιπλα. Το άκρο του προϊόντος που φέρει σπείρωμα βιδώνεται σε ανοιγμένη εκ των προτέρων με τρυπάνι οπή στο ένα τμήμα του επίπλου. Το κεφάλι εισάγεται σε ανοιγμένη εκ των προτέρων με τρυπάνι οπή στο άλλο τμήμα του επίπλου. Τα δύο τμήματα του επίπλου συνενώνονται μεταξύ τους καθώς το κεφάλι κλειδώνει στη σχισμή του άλλου τμήματος του προσαρτήματος (δεν περιλαμβάνεται στην παρουσίαση).

                      (1)Βλέπε την εικόνα.

                  7318 19 00

                  Η κατάταξη καθορίζεται από τους γενικούς κανόνες 1, 3(β) και 6 για την ερμηνεία της Συνδυασμένης Ονοματολογίας, τη σημείωση 1 του κεφαλαίου 83 και από το κείμενο των κωδικών ΣΟ 7318 και 7318 19 00.
                  Το προϊόν είναι σύνθετο είδος που αποτελείται από δύο υλικά. Πρέπει να καταταχθεί σύμφωνα με το υλικό που του προσδίδει τον ουσιώδη χαρακτήρα του (μέταλλο).
                  Η κατάταξη στην κλάση 8302 ως προσάρτημα από κοινά μέταλλα για έπιπλα αποκλείεται, δεδομένου ότι το προϊόν αποτελεί μόνο τμήμα του συνολικού προσαρτήματος και έχει τα χαρακτηριστικά είδους με σπείρωμα της κλάσης 7318 (βλέπε σημείωση 1 του κεφαλαίου 83).
                  Το προϊόν δεν θεωρείται κοχλίας της κλάσης 7318, επειδή αυτό από μόνο του δεν στερεώνει ούτε συναρμολογεί εμπορεύματα. Μόνο το άκρο με σπείρωμα βιδώνεται, ενώ το άλλο άκρο κλειδώνει στη σχισμή του άλλου τμήματος του προσαρτήματος. Κατά συνέπεια, η κατάταξη στους κωδικούς ΣΟ 7318 12, 7318 14 ή 7318 15 αποκλείεται.
                  Πρέπει επομένως να καταταχθεί στον κωδικό ΣΟ 7318 19 00 ως άλλο είδος με σπείρωμα από χάλυβα.

         (1)  Η εικόνα έχει αποκλειστικά ενημερωτικό σκοπό.


title: Εκτελεστικός κανονισμός (ΕΕ) 2017/897 της Επιτροπής, της 24ης Μαΐου 2017, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               25.5.2017

               EL

               Επίσημη Εφημερίδα της Ευρωπαϊκής Ένωσης

               L 138/126

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/897 ΤΗΣ ΕΠΙΤΡΟΠΉΣ
   της 24ης Μαΐου 2017
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Μαΐου 2017.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  99,7

                  TR

                  67,0

                  ZZ

                  83,4

                  0707 00 05

                  TR

                  84,9

                  ZZ

                  84,9

                  0709 93 10

                  TR

                  130,3

                  ZZ

                  130,3

                  0805 10 22 , 0805 10 24 , 0805 10 28

                  EG

                  53,1

                  MA

                  54,5

                  TR

                  48,9

                  ZA

                  91,0

                  ZZ

                  61,9

                  0805 50 10

                  AR

                  116,2

                  TR

                  153,8

                  ZA

                  150,8

                  ZZ

                  140,3

                  0808 10 80

                  AR

                  158,4

                  BR

                  117,1

                  CL

                  132,2

                  CN

                  145,5

                  NZ

                  153,3

                  ZA

                  107,8

                  ZZ

                  135,7

                  0809 29 00

                  TR

                  367,5

                  ZZ

                  367,5

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1251/2012 της Επιτροπής, της 20ής Δεκεμβρίου 2012 , σχετικά με την τροποποίηση του κανονισμού (ΕΚ) αριθ. 1183/2005 του Συμβουλίου για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό

text:
               21.12.2012

               EL

               Επίσημη Εφημερίδα της Ευρωπαϊκής Ένωσης

               L 352/42

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1251/2012 ΤΗΣ ΕΠΙΤΡΟΠΉΣ
   της 20ής Δεκεμβρίου 2012
   σχετικά με την τροποποίηση του κανονισμού (ΕΚ) αριθ. 1183/2005 του Συμβουλίου για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1183/2005 του Συμβουλίου, της 18ης Ιουλίου 2005, για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Το παράρτημα I του κανονισμού (ΕΚ) αριθ. 1183/2005 περιλαμβάνει κατάλογο των φυσικών και νομικών προσώπων, των οντοτήτων και των οργανισμών που αφορά η δυνάμει του εν λόγω κανονισμού δέσμευση κεφαλαίων και οικονομικών πόρων.

               (2)

               Στις 12 και στις 30 Νοεμβρίου 2012, η Επιτροπή Κυρώσεων του Συμβουλίου Ασφαλείας των Ηνωμένων Εθνών πρόσθεσε τρία πρόσωπα στον κατάλογο προσώπων και οντοτήτων έναντι των οποίων ισχύει η δέσμευση περιουσιακών στοιχείων.

               (3)

               Η διεύθυνση για κοινοποιήσεις προς την Ευρωπαϊκή Επιτροπή που περιλαμβάνεται στο παράρτημα II του κανονισμού (ΕΚ) αριθ. 1183/2005 θα πρέπει να επικαιροποιηθεί.

               (4)

               Κατά συνέπεια, τα παραρτήματα I και II του κανονισμού (ΕΚ) αριθ. 1183/2005 θα πρέπει να τροποποιηθούν αναλόγως,

               (5)

               Ο παρών κανονισμός θα πρέπει να τεθεί αμέσως σε ισχύ ώστε να διασφαλιστεί η αποτελεσματικότητα των μέτρων που προβλέπει,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΕ) αριθ. 1183/2005 τροποποιείται ως εξής:

               (1)

               Το παράρτημα I τροποποιείται σύμφωνα με το παράρτημα I του παρόντος κανονισμού.

               (2)

               Το παράρτημα II τροποποιείται σύμφωνα με το παράρτημα II του παρόντος κανονισμού.

         Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Δεκεμβρίου 2012.

            Για την Επιτροπή, εξ ονόματος του Προέδρου,

            Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 193 της 23.7.2005, σ. 1.

      ΠΑΡΑΡΤΗΜΑ I
      Το παράρτημα Ι του κανονισμού (ΕΚ) αριθ. 1183/2005 τροποποιείται ως εξής:
      Οι ακόλουθες καταχωρίσεις προστίθενται υπό τον τίτλο «Α. ΦΥΣΙΚΑ ΠΡΟΣΩΠΑ»:

                  α)

                     «Sultani Makenga (άλλως α) Συνταγματάρχης Sultani Makenga, β) Emmanuel Sultani Makenga. Ημερομηνία γέννησης: 25 Δεκεμβρίου 1973. Τόπος γέννησης: Rutshuru, Λαϊκή Δημοκρατία του Κονγκό. Ιθαγένεια: Κονγκολέζος. Άλλες πληροφορίες: στρατιωτικός ηγέτης του κινήματος της 23ης Μαρτίου (M23), ομάδας που δρα στη Λαϊκή Δημοκρατία του Κονγκό. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 12.11.2012.»

                  β)

                     «Baudoin Ngaruye Wa Myamuro (άλλως Συνταγματάρχης Baudoin Ngaruye). Ημερομηνία γέννησης: 1978. Τόπος γέννησης: Lusamambo, περιοχή Lubero, Λαϊκή Δημοκρατία του Κονγκό. Άλλες πληροφορίες: στρατιωτικός ηγέτης του κινήματος της 23ης Μαρτίου (M23). Αριθ. ταυτοποίησης FARDC: 1-78-09-44621-80. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 30.11.2012.»

                  γ)

                     «Innocent Kaina (άλλως α) συνταγματάρχης Innocent Kaina, β) Ιndia Queen). Τόπος γέννησης: Bunagana, περιοχή Rutshuru, Λαϊκή Δημοκρατία του Κονγκό. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 30.11.2012.»

      ΠΑΡΑΡΤΗΜΑ II
      Το παράρτημα II του κανονισμού (ΕΚ) αριθ. 1183/2005 τροποποιείται ως εξής:
      Ο τίτλος «Ευρωπαϊκή Κοινότητα» και η παράγραφος υπό τον τίτλο «Ευρωπαϊκή Κοινότητα» αντικαθίστανται ως εξής:

         «Διεύθυνση για κοινοποιήσεις στην Ευρωπαϊκή Επιτροπή:

                     European Commission

                     Service for Foreign Policy Instruments (FPI)

                     Office EEAS 02/309

                     B-1049 Bruxelles/Brussel (Belgium)

                     Ηλ. ταχ.: relex-sanctions@ec.europa.eu»


title: Εκτελεστικός κανονισμός (ΕΕ) αριθ. 1352/2011 της Επιτροπής, της 20ής Δεκεμβρίου 2011 , για τροποποίηση του κανονισμού (ΕΚ) αριθ. 1236/2005 του Συμβουλίου για το εμπόριο ορισμένων αντικειμένων δυναμένων να χρησιμοποιηθούν για τη θανατική ποινή, για βασανιστήρια ή άλλη σκληρή, απάνθρωπη ή ταπεινωτική μεταχείριση ή τιμωρία

text:
               21.12.2011

               EL

               Επίσημη Εφημερίδα της Ευρωπαϊκής Ένωσης

               L 338/31

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1352/2011 ΤΗΣ ΕΠΙΤΡΟΠΉΣ
   της 20ής Δεκεμβρίου 2011
   για τροποποίηση του κανονισμού (ΕΚ) αριθ. 1236/2005 του Συμβουλίου για το εμπόριο ορισμένων αντικειμένων δυναμένων να χρησιμοποιηθούν για τη θανατική ποινή, για βασανιστήρια ή άλλη σκληρή, απάνθρωπη ή ταπεινωτική μεταχείριση ή τιμωρία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1236/2005 του Συμβουλίου, της 27ης Ιουνίου 2005, για το εμπόριο ορισμένων αντικειμένων δυναμένων να χρησιμοποιηθούν για τη θανατική ποινή, για βασανιστήρια ή άλλη σκληρή, απάνθρωπη ή ταπεινωτική μεταχείριση ή τιμωρία (1), και ιδίως το άρθρο 12 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1236/2005 επιβάλλει απαγόρευση στις εξαγωγές αντικειμένων που δεν έχουν πρακτική χρήση άλλη εκτός από την περίπτωση της θανατικής ποινής, των βασανιστηρίων και άλλων τρόπων σκληρής, απάνθρωπης ή ταπεινωτικής μεταχείρισης ή τιμωρίας, καθώς και ελέγχους στις εξαγωγές ορισμένων εμπορευμάτων τα οποία μπορούν να χρησιμοποιηθούν για τέτοιο σκοπό. Σέβεται τα θεμελιώδη δικαιώματα και τηρεί τις αρχές που αναγνωρίζονται στον Χάρτη Θεμελιωδών Δικαιωμάτων της Ευρωπαϊκής Ένωσης, ιδίως τον σεβασμό και την προστασία της ανθρώπινης αξιοπρέπειας, το δικαίωμα στη ζωή και την απαγόρευση των βασανιστηρίων και της απάνθρωπης και ταπεινωτικής μεταχείρισης ή τιμωρίας.

               (2)

               Σε ορισμένες πρόσφατες περιπτώσεις, φαρμακευτικά προϊόντα που εξάχθηκαν σε τρίτες χώρες παροχετεύθηκαν και χρησιμοποιήθηκαν για την εφαρμογή θανατικής ποινής, ιδίως με τη χορήγηση θανατηφόρου υπερβολικής δόσης με ένεση. Η Ευρωπαϊκή Ένωση αποδοκιμάζει την εφαρμογή θανατικής ποινής υπό όλες τις περιστάσεις και καταβάλλει προσπάθειες για την καθολική της κατάργηση. Οι εξαγωγείς αντέδρασαν στην ακούσια ανάμειξή τους σε μια τέτοιου είδους χρήση των προϊόντων που αυτοί ανέπτυξαν για ιατρική χρήση.

               (3)

               Ως εκ τούτου είναι ανάγκη να συμπληρωθεί ο κατάλογος των προϊόντων που υπόκεινται σε εμπορικούς περιορισμούς για την πρόληψη της χρήσης ορισμένων φαρμακευτικών προϊόντων για την επιβολή θανατικής ποινής και να εξασφαλιστεί ότι όλοι οι εξαγωγείς φαρμακευτικών προϊόντων της Ευρωπαϊκής Ένωσης υπόκεινται σε ομοιόμορφους κανόνες από την άποψη αυτή. Τα περί ων ο λόγος φαρμακευτικά προϊόντα αναπτύχθηκαν για αναισθησία και καταπράϋνση, μεταξύ άλλων, και ως εκ τούτου η εξαγωγή τους δεν πρέπει να υπόκειται σε πλήρη απαγόρευση.

               (4)

               Είναι επίσης ανάγκη να διευρυνθεί η απαγόρευση του εμπορίου ζωστήρων για τη χορήγηση ηλεκτρικών σοκ ώστε να συμπεριληφθούν παρόμοιες συσκευές που φοριούνται στο σώμα, όπως μανίκια και μανσέτες για τη χορήγηση ηλεκτρικών σοκ που έχουν τον ίδιο αντίκτυπο με τους σχετικούς ζωστήρες.

               (5)

               Είναι ανάγκη να απαγορευθεί το εμπόριο ράβδων με καρφιά των οποίων η χρήση δεν επιτρέπεται για την επιβολή του νόμου. Ενώ τα καρφιά είναι ικανά να προκαλέσουν σημαντικό πόνο, οι ράβδοι που φέρουν καρφιά δεν φαίνεται να είναι αποτελεσματικότερες από τις κανονικές ράβδους για τον έλεγχο ταραχών ή για την αυτοπροστασία, και ως εκ τούτου ο πόνος που προκαλούν τα καρφιά είναι απάνθρωπος και όχι απολύτως απαραίτητος για τους σκοπούς του ελέγχου ταραχών ή της αυτοπροστασίας.

               (6)

               Στην αρίθμηση ορισμένων μερών της συνδυασμένης ονοματολογίας (ΣΟ) έχουν επέλθει ορισμένες αλλαγές μετά την έκδοση του κανονισμού (ΕΚ) αριθ. 1236/2005 με αποτέλεσμα να πρέπει να επικαιροποιηθούν αναλόγως οι σχετικοί κωδικοί ΣΟ.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για τη θέσπιση κοινού καθεστώτος εξαγωγών,

               (8)

               Ο παρών κανονισμός πρέπει να τεθεί αμέσως σε ισχύ, ώστε να διασφαλιστεί η αποτελεσματικότητα των μέτρων που προβλέπονται σε αυτόν,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα II και το παράρτημα III του κανονισμού (ΕΚ) αριθ. 1236/2005 αντικαθίστανται με τα κείμενα στο παράρτημα I και στο παράρτημα II, αντιστοίχως.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Δεν εφαρμόζεται στα προϊόντα που αναφέρονται στο σημείο 4.1 του παραρτήματος III για τα οποία έχει ήδη κατατεθεί διασάφηση εξαγωγής πριν από την έναρξη ισχύος αυτού.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες.
      Βρυξέλλες, 20 Δεκεμβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 200 της 30.7.2005, σ. 1.

      ΠΑΡΑΡΤΗΜΑ I

            «ΠΑΡΑΡΤΗΜΑ II

               Κατάλογος των αντικειμένων που αναφέρονται στα άρθρα 3 και 4

               Εισαγωγικό σημείωμα:

            Οι κωδικοί ΣΟ που αναφέρονται στο παρόν παράρτημα αφορούν κωδικούς που περιλαμβάνονται στο παράρτημα I μέρος 2 του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1).
            Στις περιπτώσεις που προηγείται η λέξη “ex”, τα αντικείμενα που καλύπτονται από τον κανονισμό (ΕΚ) αριθ. 1236/2005 αποτελούν μόνον ένα μέρος του πεδίου εφαρμογής του κωδικού ΣΟ και καθορίζονται τόσο από την περιγραφή που παρατίθεται στο παρόν παράρτημα όσο και από τον κωδικό ΣΟ.

               Σημείωση: Ο παρών κατάλογος δεν καλύπτει ιατροτεχνικά προϊόντα.

                        Κωδικός ΣΟ

                        Περιγραφή

                        1.   Αντικείμενα σχεδιασμένα για την εκτέλεση ανθρώπων, ως εξής:

                        ex 4421 90 98
                        ex 8208 90 00

                                    1.1.

                                    Αγχόνες και λαιμητόμοι.

                        ex 8543 70 90
                        ex 9401 79 00
                        ex 9401 80 00
                        ex 9402 10 00
                        ex 9402 90 00

                                    1.2.

                                    Ηλεκτρικές καρέκλες για την εκτέλεση ανθρώπων.

                        ex 9406 00 38
                        ex 9406 00 80

                                    1.3.

                                    Θάλαμοι αερίων, από π.χ. χάλυβα και γυαλί, σχεδιασμένοι για την εκτέλεση ανθρώπων με τη χορήγηση θανατηφόρου αερίου ή ουσίας.

                        ex 8413 81 00
                        ex 9018 90 50
                        ex 9018 90 60
                        ex 9018 90 84

                                    1.4.

                                    Αυτόματα συστήματα για ενδοφλέβιες ενέσεις φαρμακευτικών ουσιών σχεδιασμένα για την εκτέλεση ανθρώπων με τη χορήγηση θανατηφόρου χημικής ουσίας.

                        2.   Αντικείμενα σχεδιασμένα για την καταστολή ανθρώπων, ως εξής:

                        ex 8543 70 90

                                    2.1.

                                    Συσκευές για τη χορήγηση ηλεκτρικών σοκ που φοριούνται στο σώμα από κρατούμενο, όπως ζωστήρες, μανίκια και μανσέτες, σχεδιασμένα για την καταστολή ανθρώπων με τη χορήγηση ηλεκτρικών σοκ με τάση άνευ φορτίου που υπερβαίνει τα 10 000 V.

                        3.   Φορητές συσκευές που θεωρητικά είναι σχεδιασμένες για τον έλεγχο ταραχών, ως εξής:

                        ex 9304 00 00

                                    3.1.

                                    Ράβδοι ή ρόπαλα από μέταλλο ή άλλο υλικό, που φέρουν καρφιά.

         (1)  ΕΕ L 256 της 7.9.1987, σ. 1.».

      ΠΑΡΑΡΤΗΜΑ II

            «ΠΑΡΑΡΤΗΜΑ III

               Κατάλογος των αντικειμένων που αναφέρονται στο άρθρο 5

               Εισαγωγικό σημείωμα:

            Οι κωδικοί ΣΟ που αναφέρονται στο παρόν παράρτημα αφορούν κωδικούς που περιλαμβάνονται στο παράρτημα I μέρος 2 του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο.
            Στις περιπτώσεις που προηγείται η λέξη “ex”, τα αντικείμενα που καλύπτονται από τον κανονισμό (ΕΚ) αριθ. 1236/2005 αποτελούν μόνον ένα μέρος του πεδίου εφαρμογής του κωδικού ΣΟ και καθορίζονται τόσο από την περιγραφή που παρατίθεται στο παρόν παράρτημα όσο και από τον κωδικό ΣΟ.

                        Κωδικός ΣΟ

                        Περιγραφή

                        1.   Αντικείμενα σχεδιασμένα για την καταστολή ανθρώπων, ως εξής:

                        ex 9401 61 00
                        ex 9401 69 00
                        ex 9401 71 00
                        ex 9401 79 00
                        ex 9401 80 00
                        ex 9402 90 00
                        ex 9403 20 20
                        ex 9403 20 80
                        ex 9403 50 00
                        ex 9403 70 00
                        ex 9403 81 00
                        ex 9403 89 00

                                    1.1.

                                    Καρέκλες καταστολής και πλαίσια με σιδηρά δεσμά.

                           Σημείωση:

                        Το σημείο αυτό δεν αφορά τις καρέκλες συγκράτησης που σχεδιάζονται για ανθρώπους με αναπηρία.

                        ex 7326 90 98
                        ex 8301 50 00
                        ex 3926 90 97

                                    1.2.

                                    Πέδες (ποδών), αλυσίδες πρόσδεσης περισσοτέρων του ενός ατόμων, αγκύλια (κρίκοι ποδών) και ατομικές χειροπέδες ή κρίκοι

                           Σημείωση:

                        Το σημείο αυτό δεν αφορά τις «απλές χειροπέδες». Οι απλές χειροπέδες είναι χειροπέδες που έχουν συνολικό μήκος, συμπεριλαμβανομένης της αλυσίδας και αν μετρηθούν από το εξωτερικό άκρο της μιας χειροπέδης έως το εξωτερικό άκρο της άλλης μεταξύ 150 και 280 χιλιοστών, όταν είναι κλειστές και δεν έχουν τροποποιηθεί με σκοπό να προξενούν σωματικό πόνο.

                        ex 7326 90 98
                        ex 8301 50 00
                        ex 3926 90 97

                                    1.3.

                                    Χειροπέδες για αντίχειρες και όργανα σύνθλιψης του αντίχειρα, συμπεριλαμβανομένων των οδοντωτών χειροπεδών για αντίχειρες.

                        2.   Φορητές συσκευές σχεδιασμένες για τον έλεγχο ταραχών ή την αυτοπροστασία, ως εξής:

                        ex 8543 70 90
                        ex 9304 00 00

                                    2.1.

                                    Φορητές συσκευές ηλεκτροσόκ, όπου περιλαμβάνονται, μεταξύ άλλων, ράβδοι ηλεκτροσόκ, ασπίδες ηλεκτροσόκ, αναισθητοποιητικά όπλα, αεροβόλα όπλα ηλεκτροσόκ με τάση άνευ φορτίου που υπερβαίνει τα 10 000 V.

                                    1.

                                    Το σημείο αυτό δεν αφορά τις ζώνες για ηλεκτροσόκ όπως περιγράφονται στο στοιχείο 2.1 του παραρτήματος II.

                                    2.

                                    Το σημείο αυτό δεν αφορά τις ατομικές συσκευές ηλεκτροσόκ όταν φέρονται από το χρήστη τους για την ατομική του προστασία.

                        3.   Φορητός εξοπλισμός για τη διάχυση ουσιών εξουδετέρωσης με σκοπό τον έλεγχο ταραχών ή την αυτοπροστασία και συναφείς ουσίες, ως εξής:

                        ex 8424 20 00
                        ex 9304 00 00

                                    3.1.

                                    Φορητές συσκευές σχεδιασμένες ή τροποποιημένες για τον σκοπό του ελέγχου ταραχών ή της αυτοπροστασίας με τη χορήγηση ή διάχυση χημικής ουσίας εξουδετέρωσης

                           Σημείωση:

                        Το σημείο αυτό δεν αφορά τις ατομικές φορητές συσκευές, ακόμη και όταν περιέχουν χημική ουσία, όταν φέρονται από το χρήστη τους για την ατομική του προστασία.

                        ex 2924 29 98

                                    3.2.

                                    Πελαργονικό οξύ, vanillylamide (PAVA) (CAS 2444-46-4).

                        ex 2939 99 00

                                    3.3.

                                    Oleoresin capsicum (βάλσαμο κοκκινοπίπερου) (OC) (CAS 8023-77-6).

                        4.   Προϊόντα που είναι δυνατόν να χρησιμοποιηθούν για την εκτέλεση ανθρώπων με θανατηφόρο ένεση, ως εξής:

                        ex 2933 53 90
                        [α) έως στ)]
                        ex 2933 59 95
                        [ζ) και η)]

                                    4.1.

                                    Βαρβιτουρικά αναισθητικά σύντομης και μεσαίας δράσης μεταξύ των οποίων, ενδεικτικά, τα ακόλουθα:

                                                α)

                                                αμοβαρβιτάλη (CAS RN 57-43-2)

                                                β)

                                                αμοβαρβιτάλη νατρίου (CAS RN 64-43-7)

                                                γ)

                                                πεντοβαρβιτάλη (CAS RN 76-74-4)

                                                δ)

                                                πεντοβαρβιτάλη νατρίου (CAS RN 57-33-0)

                                                ε)

                                                σεκοβαρβιτάλη (CAS RN 76-73-3)

                                                στ)

                                                σεκοβαρβιτάλη νατρίου (CAS RN 309-43-3)

                                                ζ)

                                                θειοπεντάλη (CAS RN 76-75-5)

                                                η)

                                                θειοπεντάλη νατρίου (CAS RN 71-73-8), γνωστή και ως θειοπεντόνη νατρίου

                           Σημείωση:

                        Σε αυτήν τη θέση περιλαμβάνονται και προϊόντα που περιέχουν μια από τις αναισθητικές ουσίες από τον κατάλογο σύντομης και μεσαίας δράσης βαρβιτουρικών αναισθητικών.»


title: Εκτελεστικός κανονισμός (ΕΕ) 2017/1847 της Επιτροπής, της 12ης Οκτωβρίου 2017, για την έγκριση τροποποίησης των προδιαγραφών προστατευόμενης ονομασίας προέλευσης ή προστατευόμενης γεωγραφικής ένδειξης [Dealurile Crișanei (ΠΓΕ)]

text:
               13.10.2017

               EL

               Επίσημη Εφημερίδα της Ευρωπαϊκής Ένωσης

               L 264/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1847 ΤΗΣ ΕΠΙΤΡΟΠΉΣ
   της 12ης Οκτωβρίου 2017
   για την έγκριση τροποποίησης των προδιαγραφών προστατευόμενης ονομασίας προέλευσης ή προστατευόμενης γεωγραφικής ένδειξης [Dealurile Crișanei (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 99,
   Εκτιμώντας τα ακόλουθα:

               (1)

               Η Επιτροπή εξέτασε την αίτηση για έγκριση τροποποίησης των προδιαγραφών της προστατευόμενης γεωγραφικής ένδειξης «Dealurile Crișanei» που διαβιβάστηκε από τη Ρουμανία σύμφωνα με το άρθρο 105 του κανονισμού (ΕΕ) αριθ. 1308/2013.

               (2)

               Η Επιτροπή δημοσίευσε την αίτηση για έγκριση τροποποίησης των προδιαγραφών στην Επίσημη Εφημερίδα της Ευρωπαϊκής Ένωσης, όπως απαιτείται από το άρθρο 97 παράγραφος 3 του κανονισμού (ΕΕ) αριθ. 1308/2013 (2).

               (3)

               Καμία δήλωση ένστασης δεν έχει κοινοποιηθεί στην Επιτροπή βάσει του άρθρου 98 του κανονισμού (ΕΕ) αριθ. 1308/2013.

               (4)

               Συνεπώς, θα πρέπει να εγκριθεί η τροποποίηση των προδιαγραφών σύμφωνα με το άρθρο 99 του κανονισμού (ΕΕ) αριθ. 1308/2013.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία δημοσιεύτηκε στην Επίσημη Εφημερίδα της Ευρωπαϊκής Ένωσης και αφορά την ονομασία «Dealurile Crișanei» (ΠΓΕ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Οκτωβρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  ΕΕ C 197 της 21.6.2017, σ. 12.


title: Εκτελεστικός κανονισμός (ΕΕ) αριθ. 419/2012 της Επιτροπής, της 16ης Μαΐου 2012 , για την τροποποίηση του εκτελεστικού κανονισμού (ΕΕ) αριθ. 562/2011 σχετικά με την έγκριση σχεδίου κατανομής, στα κράτη μέλη, των πόρων που θα καταλογιστούν στο δημοσιονομικό έτος 2012 για τη χορήγηση τροφίμων από τα αποθέματα παρέμβασης στους απόρους της Ευρωπαϊκής Ένωσης

text:
               17.5.2012

               EL

               Επίσημη Εφημερίδα της Ευρωπαϊκής Ένωσης

               L 130/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 419/2012 ΤΗΣ ΕΠΙΤΡΟΠΉΣ
   της 16ης Μαΐου 2012
   για την τροποποίηση του εκτελεστικού κανονισμού (ΕΕ) αριθ. 562/2011 σχετικά με την έγκριση σχεδίου κατανομής, στα κράτη μέλη, των πόρων που θα καταλογιστούν στο δημοσιονομικό έτος 2012 για τη χορήγηση τροφίμων από τα αποθέματα παρέμβασης στους απόρους της Ευρωπαϊκής Ένωσης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 43 στοιχεία στ) και ζ), σε συνδυασμό με το άρθρο 4,
   Έχοντας υπόψη τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ (2), και ιδίως το άρθρο 3 παράγραφος 2,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 562/2011 της Επιτροπής (3), όπως τροποποιήθηκε από τον εκτελεστικό κανονισμό (ΕΕ) αριθ. 208/2012 (4) καθορίζει τις προθεσμίες για την υποβολή των αιτήσεων πληρωμής και για την εκτέλεση των πληρωμών στις 30 Σεπτεμβρίου 2012 και στις 15 Οκτωβρίου, αντίστοιχα, και προβλέπει ότι η περίοδος εκτέλεσης του σχεδίου διανομής 2012 θα λήξει στις 28 Φεβρουαρίου 2013.

               (2)

               Για να μπορέσουν τα κράτη μέλη να χρησιμοποιήσουν αποτελεσματικά τις εν λόγω προθεσμίες, είναι απαραίτητο να επιτραπεί η δυνατότητα χορήγησης προκαταβολών για τη μεταφορά των προϊόντων στις αποθήκες αποθεματοποίησης των φιλανθρωπικών οργανώσεων και για τα διοικητικά έξοδα, τα έξοδα μεταφοράς και τα έξοδα αποθήκευσης που επιβαρύνουν τις φιλανθρωπικές οργανώσεις οι οποίες καθορίζονται για τη διανομή των προϊόντων. Προκειμένου να εξασφαλιστεί η αποτελεσματική εκτέλεση του ετήσιου σχεδίου, θα πρέπει να προβλεφθεί η ίδια δυνατότητα για την παροχή των προϊόντων σε δεόντως αιτιολογημένες περιπτώσεις. Επιπλέον, πρέπει να καθοριστεί πώς και πότε απαιτείται εγγύηση.

               (3)

               Λαμβάνοντας υπόψη τον μη κερδοσκοπικό χαρακτήρα των οργανισμών που έχουν καθοριστεί και αναφέρονται στο άρθρο 27 παράγραφος 1 του κανονισμού (ΕΚ) αριθ. 1234/2007, οι αρμόδιες αρχές των κρατών μελών θα πρέπει να εξουσιοδοτηθούν να επιτρέπουν τη χρήση εναλλακτικών μέσων εγγύησης όταν χορηγούνται προκαταβολές στους εν λόγω οργανισμούς για την κάλυψη των διοικητικών δαπανών, των δαπανών μεταφοράς και των δαπανών αποθήκευσης.

               (4)

               Για λογιστικούς σκοπούς, τα κράτη μέλη οφείλουν να κοινοποιούν στην Επιτροπή ορισμένες πληροφορίες σχετικές με τις προκαταβολές.

               (5)

               Συνεπώς, θα πρέπει να τροποποιηθεί αναλόγως ο εκτελεστικός κανονισμός (ΕΕ) αριθ. 562/2011.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στον εκτελεστικό κανονισμό (ΕΕ) αριθ. 562/2011 παρεμβάλλεται το ακόλουθο άρθρο 4α:

      «Άρθρο 4α
      1.   Για τους σκοπούς της εκτέλεσης του ετήσιου σχεδίου διανομής που αναφέρεται στο άρθρο 1 του παρόντος κανονισμού, οι εμπορευόμενοι που επιλέγονται σύμφωνα με το άρθρο 4 παράγραφοι 4 και 6 του κανονισμού (ΕΕ) αριθ. 807/2010 και οι καθορισμένοι οργανισμοί που αναφέρονται στο άρθρο 27 παράγραφος 1 του κανονισμού (ΕΚ) αριθ. 1234/2007 μπορούν να υποβάλουν στην αρμόδια αρχή του οικείου κράτους μέλους αίτηση για προκαταβολή σχετικά με τις δαπάνες μεταφοράς των προϊόντων στις αποθήκες των καθορισμένων οργανισμών που αναφέρονται στο άρθρο 27 παράγραφος 7 δεύτερο εδάφιο στοιχείο α) του κανονισμού (ΕΚ) αριθ. 1234/2007 και το διοικητικό κόστος, το κόστος μεταφοράς και το κόστος αποθήκευσης που αναφέρονται στο δεύτερο εδάφιο στοιχείο β) του εν λόγω άρθρου. Σε δεόντως αιτιολογημένες περιπτώσεις, τα κράτη μέλη μπορούν επίσης να προβλέπουν τη χορήγηση προκαταβολών σχετικά με το κόστος παροχής των προϊόντων στους επιλεγέντες εμπορευόμενους σύμφωνα με το άρθρο 4 παράγραφος 4 του κανονισμού (ΕΕ) αριθ. 807/2010 υπό την προϋπόθεση ότι, κατά την κρίση των οικείων κρατών μελών, οι εν λόγω εμπορευόμενοι έχουν καταδείξει ότι, πριν από τις 15 Οκτωβρίου 2012:

                  α)

                  έχουν αναλάβει νομικά δεσμευτικές υποχρεώσεις για την υλοποίηση της ενέργειας,

                  β)

                  έχουν σημειώσει σημαντική πρόοδο σχετικά με την υλοποίηση της ενέργειας και

                  γ)

                  έχουν λάβει όλα τα αναγκαία μέτρα για να εξασφαλίσουν ότι η υλοποίηση θα ολοκληρωθεί το αργότερο στις 28 Φεβρουαρίου 2013.

            2.   Η αρμόδια αρχή μπορεί να χορηγεί προκαταβολή έως και 100 % του αιτούμενου ποσού, με την επιφύλαξη της σύστασης εγγύησης ίσης προς το 110 % της προκαταβολής που αναφέρεται στην παράγραφο 1. Στην περίπτωση των εμπορευόμενων που επιλέγονται σύμφωνα με το άρθρο 4 παράγραφος 4 του κανονισμού (ΕΕ) αριθ. 807/2010, η εγγύηση που αναφέρεται στο εν λόγω άρθρο θα πρέπει να θεωρείται επαρκής για τους σκοπούς του παρόντος άρθρου.
      3.   Για τους σκοπούς της παραγράφου 2, εφαρμόζεται ο εκτελεστικός κανονισμός (ΕΕ) αριθ. 282/2012 της Επιτροπής (5).
      4.   Στην περίπτωση των καθορισμένων οργανισμών που αναφέρονται στην παράγραφο 1, ο οργανισμός πληρωμών μπορεί να δεχθεί γραπτή εγγύηση από δημόσια αρχή, σύμφωνα με τις ισχύουσες διατάξεις στα κράτη μέλη, η οποία καλύπτει ποσό ισοδύναμο με το ποσοστό που αναφέρεται στην παράγραφο 2, υπό την προϋπόθεση ότι η δημόσια αρχή αναλαμβάνει να καταβάλει το ποσό που καλύπτεται από την εν λόγω εγγύηση σε περίπτωση που δεν θεμελιώνεται δικαίωμα στην καταβληθείσα προκαταβολή. Τα κράτη μέλη μπορούν επίσης να προβλέπουν μέσο ισοδυνάμου αποτελέσματος, σύμφωνα με τις διατάξεις που εφαρμόζονται στα κράτη μέλη, υπό την προϋπόθεση ότι αυτό εξασφαλίζει την επιστροφή της προκαταβολής που χορηγείται σε περίπτωση που δεν θεμελιώνεται δικαίωμα.
      5.   Το αργότερο μέχρι τις 15 Ιανουαρίου 2013, τα κράτη μέλη κοινοποιούν στην Επιτροπή το συνολικό ποσό των προκαταβολών που χορηγήθηκαν έως τις 15 Οκτωβρίου 2012, σύμφωνα με την παράγραφο 2, οι οποίες δεν εκκαθαρίστηκαν και οι οποίες αφορούν ενέργειες που δεν έχουν ακόμη ολοκληρωθεί από τους τελικούς δικαιούχους.

   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Μαΐου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 349 της 24.12.1998, σ. 1.

      (3)  ΕΕ L 152 της 11.6.2011, σ. 24.

      (4)  ΕΕ L 72 της 10.3.2012, σ. 32.

      (5)  ΕΕ L 92 της 30.3.2012, σ. 4.».